text:
O le avea ai o oe ma tinā o se avega mamafa lea aua o le tele o tiute o le e fa’atinoina.
9 Hits
O le vai lava ia i lona fa’atulaganana i le tagata o le ola ma le malosiaga. A leai se vai ua leai foi se ola.
6 Hits
O So’oletai Taivale e 56 tausaga le matua le soifua o Eva ma Lauli’i. Na maua le fa’atalatalanoaga ma le Fofoga o Samoa a’o fa’atali auala e malaga ai le tualaga.
7 Hits
O le maua ai o le fa’atalatalanoaga o le Fofoga o Samoa ma Iese Faleafa o Tulaele o se fiafiaga tele lea mo ia e fa’asoa mai ai lona manaoga i le lumana’i.
17 Hits
O le itu mautinoa, e ao ona a’oa’oina lelei mai le tele o tagata o lo’o alala i Upolu mai Savai’i.
20 Hits
O le tautua ai o aiga aemaise o le atina’eina o aiga mo se lelei alu i luma o le fa’amoemoega tele lea o Tu’ulua Tu’ulua o Vaitele.
10 Hits
O le Aso Sa, aso 2 o Iulai i le Saunigalotu afiafi a le Ekalesia Worship Centre World Wide i Tuanaimato, o le a tatala aloaia ai le Fonotele a lea Ekalesia, le Ogatotonu o Tapuaiga.
44 Hits
O le maua ai o le fa’atalatalanoaga ma Sanele Timai o Faleula o Saleimoa na ia fa’ailoa le fiafia tele ua mafai ona maua e lo latou aiga le eletise.
99 Hits
O le maua ai o le fa’atalatalanoaga a le Fofoga o Samoa ma le tamā i a Filiki Ta’ei o Talimatau ma Satupa’itea na ia fa’ailoa ai le tulaga taumafai pea mo le atina’eina o aiga aemaise lava i fanau.
17 Hits
Na fa’ailoa e Mailo Peteru le le faigofie o le olaga o lo’o ua i ai nei le olaga o le to’atele o le atunu’u.
19 Hits
A o ai a le fia fai ma atalii ma afafine o le Atua? E le o le faanaunauga ea lea o ō tatou loto? O moomooga ia o le agaga! Ia fai ma suli o Lē na ia faia mea uma lava.
68 Hits
O le Aso Sa, aso 2 o Iulai i le Saunigalotu afiafi a le Ekalesia Worship Centre World Wide i Tuanaimato, o le a tatala aloaia ai le Fonotele a lea Ekalesia, le Ogatotonu o Tapuaiga.
40 Hits
O le molimau a le tamā i a Va’ai Sofeni, o le tupe mai le ma’umaga o lo’o galue ai ia le tamā o le aiga i aso uma e sili mamao nai lo lona totogi o lo’o maua.
22 Hits
E leai lava se matua e le avea le fa’amuamua i le fanau. E leai foi se matua e le manatu ina ia i’u lelei le fanau.
22 Hits
O le aso ananafi na maua ai le fa’atalatalanoaga le Fofoga o Samoa ma Siaosi Tumanu’a o Saleimoa ma Leauva’a sa ma sa ia mafai ai ona ia fa’asoa mai le taua o tupulaga talavou i totonu o aiga.
12 Hits
O le faatalatalanoaga a le Fofoga o Samoa ma Saimua Pelasio ile aso ananafi, sa maitauina ai o Saimua o se tagata e faamuamua i lona tina.
26 Hits
O le tamā ia Kaleta Tanuvasa e 47 tausaga le matua le soifua o Nofoali’i ma Aufaga.
17 Hits
O se aiga e le faatatau i se lelei atoatoa, ae faatatau ile ola faatasi.
16 Hits
Na maua le fa’atalatalanoaga le Fofoga o Samoa ma Tone Amituna’i o Falevao ma Samata Savai’i ma sa ia fa’ailoa ia le matagofie o le ola fa’alagolago i fua o eleele.
29 Hits
O nisi o tagata i Samoa nei o lo’o pisi lava ma moemiti i le fauina o latou fale tetele o nisi ma mana’ona’o i tulaga fa’apena peitai o Tele’a pau lava le tulaga o lo’o mafaufau iai o le saili se seleni aua si ana fanau.
27 Hits
Load More
© Samoa Observer 2016
Developed by Samoa Observer in Apia


c: text/html

text:
Deidre Fanene
Faaliliu e Seagaitumua Tupuola
E lua ni sauniga na faamanatu i totonu o le Aiga o Gogo i le vaiaso talu ai i Matautu-Falelatai. Muamua o le tatalaina lea o le “Maota o Nefunefu” ona soso’o ai lea ma le faae’eina atu o le suafa “Misa” i sui e tolusefulu o le aiga.
O se sui o le aiga o Misa Loata Misa fai mai o le Maota o Nefunefu na tatalas i le Aso Lua ae o le faiga o matai na faatino i le Aso Lulu. O Reverend Tauti’aga ma le taitaifono o le nuu o Misa Anae na lapata’ina ma una’ia matai foi ina ia ‘aua nei alofa faapito, ia loto alofa ma faaaloalo pe a fai ni faaiuga mo le lelei o le aiga.
A outou manana’o tou te muamua, e tatau ona outou iloa ona mulimuli, a outou manana’o e avea outou ma ta’ita’i-e tatau ona outou auauna muamua,” o le faaaliga lea a Reverend Tautiaga.”
“E tatau ona outou faamuamua mana’oga o outou aiga ae le o outou mana’o. O se matai lelei o lona uiga-ia sili ona taua ia te ia manaoga o le aiga i lo ona lava mana’oga. “O se matai lelei o le a avea ma ta’ita’i lelei pe a manuia sui o lona aiga i lana ta’ita’iga.
“E le o se mea faigofie le avea ma taitai o le aiga talu ai e tatau ona e ta’ita’i e tusa ai ma lau faata’ita’iga.” O le Taitaifono o le nuu o Matautu Falelatai o Misa Anae na ia momoli atu le faala’ei’au i matai fou ina ia ta’ita’i e tusa ma latou faata’ita’iga ae o le mea sili o le alofa.
“A aunoa ma le alofa- e le mafai ona e ta’ita’ia lou aiga,” o lana faaaliga lea.
“Faailoa atu ia i latou le alofa e tatau ona latou maua ona latou tautua lea ia te outou i le mea sili latou te mafaia. “E le o se mea e faigofie ma o le mea moni lava lena, ae afai e ta’ita’i outou aiga i le alofa ma le faaaloalo, ona sologa lelei lea o mea uma lava.
“Ia ole atu i le Atua mo lana ta’ita’iga ma lana puipuiga ia te outou, aemaise ai lava le ole atu ia te Ia ina ia tuu atu ia te outou le poto ma le malosi e ta’ita’i ai lou aiga i le faamaoni ma le alofa..
“O le a i ai taimi o le a tuuina atu ai oe i luga o se tulaga vevela ina ia fai ni faaiuga faigata, ae a i ai le Alii i ou tafatafa-o le a na faaali atu ia te oe le ala sa’o ma le faaiuga tonu e ao ona fai.”

robotstxt: allowed

filter: keep


text:
- aiga
- iunivesite
- Le Aai o le Iunivesite o le Kolisi o Ajman
Le Aai o le Iunivesite o le Kolisi o Ajman
City University College of Ajman Details
- atunuu : United Arab Emirates
- aʻai : Ajman
- Acronym : CUCA
- faavaeina : 2011
- tamaiti aoga (approx.) : 7000
- Aua nei galo e discuss City University College of Ajman
lagona
Le Aai o le Iunivesite o le Kolisi o Ajman (CUCA) o se faalapotopotoga fou faatoa faavaeina o aoga maualuga, i lalo o le lagolago a Lana Afioga Mamalu Sheikh Humaid Bin Rashid Al Nuaimi, Sui Usufono o le Faamasinoga Sili Fono ma le Pule o le Ajman, ma le chairmanship o le laupapa o Lana Afioga Mamalu Sheikh Rashid Bin Humaid Al Nuaimi. tuuina CUCA se siosiomaga e aoao sili ona lelei e uunaia ai le tuputupu ae o suesuega ma le tagata lava ia. faaaoga CUCA eseese o gaoioiga mo atinae tau tomai ma tomai faapitoa.
polokalame faaleaoaoga i CUCA
Aoaoina e faiaoga faava o malo maualuga le agavaa ma faafomai (PhD) tikeri
Fetuunaia e feiloai UAE ma manaoga galuega faava o malo faavae i le faataitaiga faiga aoaoga ISA
Faia i le taeao, afiafi ma faaiuga o le vaiaso vasega
O isi vala o CUCA
nofoaga eseese i totonu o le loto o Ajman faalapotopotoga Co-aoga ma tamaiti aoga o atunuu eseese
auaunaga Femalagaaiga maua
Faamoemoega fausia lotoa i faletusi, lelei faaauupegaina Labs komepiuta, ai filifili, āʻoga, potu tatalo tane ma le fafine, ma avanoa suesue le tele o.
Le Aai o le Iunivesite o le Kolisi o Ajman taumafaiga e avea o se nofoaga autu mo le aoaoina lea e faaaogā i le faataitaiga faiga aoaoga Amerika fesuiai ina ia fetaui manaoga i le lotoifale ma ofoina specializations manaomia mo le maketi o galuega e le gata i le Iunaite Arapi Emirates ma le itulagi. o le a mafai ona demographically tamaiti uiga eseese e atiina ae o latou uiga, faaleleia tomai lava le aoaoina o, ma tausisi e aoao ai le ola-umi i uma le malaga ma faauu tulaga. O nei uiga o le a iu mafai CUCA e avea a le Iunivesite o le atunuu ma faava o malo lauiloa.
O le misiona a le Aai o College Iunivesite o Ajman (CUCA) o le ofoina atu gafatia, pito i luga-lelei, polokalame faaleaoaoga tulia-maketi e faapea ona tuuina atu lana tamaiti o le vasega le avanoa e sili ma ausia o latou sini tau tomai o tagata taitoatasi. tuuina CUCA ana tamaiti ma a mautu, lelei lapotopoto aoaoga ma le eseese o aganuu ma aafiaga eseese o le atunuu i totonu o le fanua o le Pulega o Pisinisi, tulafono, Malo Sootaga ma Faasalalauina, ma Education. I le male, e faatupuina ai le Kolisi o se siosiomaga e fesoasoani i le aoaoina, uunaia faamau nuu, ma uunaia ai se aganuu o suesuega.
- ua accredited polokalame uma e le Komisi mo tomai faamaoniga aloaia mai le Matagaluega o Aoaoga Maualuluga ma Suesuega Faasaienisi
- Faavae i luga o le U.S. faataitaiga faiga aoaoga
- nofoaga tele…saʻo i le loto o Ajman
- Fetuunaia e feiloai UAE ma manaoga galuega faava o malo
- Taeao, afiafi, ma vasega o le faaiuga o le vaiaso
- totogi pili faatauva ma filifiliga fetuutuunai totogiina
- siosiomaga e aoao ai Co-aoga ma tamaiti aoga mai atunuu eseese
- ei ai ni fale Felauaiga ma hostel
aoga / kolisi / matagaluega / vasega / mafaufau
- Finance and Accounting
- maketiina
- Pulega o Punaoa o Tagata
- Management Information System
- Law in Arabic
- Human Resource Management in Arabic
- Hospitality and Tourism Management
- Public Relations and Advertising in Arabic
Ete mana'o discuss City University College of Ajman ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
City University College of Ajman reviews
Join to discuss of City University College of Ajman.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.
-
ام زينب
please edit this poor translation. the sentences make no sense. It is clear that it is a direct translation an needs an Arabic language specialist to edit and fix the huge mistakes


text:
Confessions of St. Augustine-Immitation of Christ.
Tapena ma Tuufaatasi e Fuimaono Na’oia Faasavalu Touli F. Tupua mo le Samoa Observer
E UIGA I LE FAAMAONIA O LE ALOFA MONI
“Lo’u Atalii e- e te le’i malosi ea ma tutumau i lou alofa? A faapefea ea ona ‘ou faia, Lo’u Alii e? E mafua ona e te to’ilalo lava i se tete’e itiiti ma e pa’ū ese ai mai au ta’utinoga-ma ua pupū lou loto e saili se faamafanafanaga.
O le tagata e tele lona alofa e tutumau pe a faaosoosoina-ma e le talitonu i faatosina leaga a le fili. A solosolo manuia-ou te faafiafia ia te ia-ae a puapuagatia-ou te le faatiga ia te ia! O le tagata alofa moni -e le taua ia te ia le meaalofa a le tagata alofa- ae o le alofa o lē na foa’i mai.
E taua i lana vaai le agaga na fai ai -ae lē o le tau, ma e faatauvaa ia te ia meaalofa uma i lo lē Pele ia te ia. O le tagata alofa na te foa’i atu -e le taua ia te ia le meaalofa-ae na te faasili A’u i lo meaalofa uma lava!


text:
1.Matauina i Tala Fou-o lea foi ua toe sasa pala e le Palemia le Kolisi o Avele. O i latou la ia na sasa pala e le Palemia-o le Pule o le Kolisi-faia’oga-toe sasa pala faatasi ai ma matua o tamaiti a’oga o le Kolisi.
Fai mai o le taimi na faatino ai lea tulaga-o le taimi o se fono na fai i le Ofisa o le Palemia-lea sa auai le Pule o le Kolisi ma Faia’oga, matua ma sui o tama tuai o le Kolisi. O le faamoemoe la o lea fonotaga-o le tau sailia lea o se fofō i misa a Aoga-ia sa aafia ai le Kolisi o Avele.
A tatou tilotilo la i le ata lautele o lenei mataupu-e leai se tio i le Palemia! Aisea? Ia silasila la- e o’o lava i le Palemia ma lana Kapeneta-Sui Usufono o le Palemene-o le upu moni-sa a’o’oga uma lava!
A tatou tilotilo la ma fesili pe sa i ai ni mea faapenei na tutupu i o latou taimi i le a’oga-o le tali-“e matua leai lava”! Aisea? Leaga e tasi pe lava lo latou faamoemoe-“ia maua le aoaoina”! O le pogai lea sa le maumauina ai lo latou taimi e fai ai ni misa-ae fai na o le a’oga ma toe fo’i i o latou aiga i aso uma!
A faatusatusa la na aso ma aso nei-sa leai ni o latou seevae-ae sa savavali i lalo i le mu-tigitigi o le La i le taeao ma le aoauli pe a uma le a’oga. Sa leai ni a latou ‘lunch’ leai ni pasi e o ai ma toe fo’i mai-ma sa taunuu lelei uma a latou taumafaiga i a’oga sa aoaoina ai!
E leai la se tio i le Palemia! Aisea? Ua faafia ona tutupu nei misa-ae le o mafai ona taofia? O ai lea e pogai ai? Ua le gata ina auai tamaiti a’oga a ua auai fo’i ma isi tagata!O le fesili la-afai ua tausolomua i fanau a’oga ona faatupu vevesi i nofoaga faitele-faamata e le o le tulaga lena tatou te o’o i ai i le lumana’i?
Aisea ua le mafai ai e faia’oga o ia a’oga ona taofi lea mea mataga? O se upu la e faapea ua mafua nei mea uma ona o fesootaiga televavave o nei aso-o le a le mea a fesootaiga televavave o nei aso e fai i le fiailoa-tautalaitiiti ma le fiapopoto o tupulaga i nei ona po?
Afai la ua le mafai e pulega o ia a’oga ona togafiti lenei mea mataga ua aliali mai ia tatou fanau-e faapefea la ona toe togafiti i le lumana’i? O le a sou taofi?
2. Ua matauina foi i Tala Fou o lea ua taunuu mai i Samoa nei nisi o meaola mata’utia e pei o gata! Ia-ua silafia uma lava e le atunuu-e maua gata i Samoa nei i Asau ma isi vaega o le atunuu-ae le o se ituaiga lea o gata e ono lamatia ai le soifua lautele o le atunuu!
O le fesili la-afai o lea gata e le o se ituaiga lea o gata e masani ona maua i Samoa nei-o lona uiga la-o se gata mai fafo-ma afai la ae faateteleina-o lona uiga- e le toe saogalemu Samoa! Afai foi o se gata mai fafo-o le fesili-na faapefea ona taunuu mai i Samoa nei?
Afai foi o se gata na aumai faananā i totonu o le atunuu-o lona uiga la-e le o lelei foi ona faatino le auaunaga i le Malae Vaalele poo uafu-tau le siakiina o ato a tagata e malaga mai fafo-fua ina sao mai lenei ituaiga o meaola mata’utia i Samoa! Afai la e o’o atu lea gata i Asau ma fanafanau ai-o le a le mea o le a tupu mai? O le a la sou taofi?
3. Matauina i Tala Fou le toatele o tagata agalelei mai fafo e ala ile foa’i mai o le tele o mea mo lenei atunuu. Ua toetoe lava o soo se galuega e faatino i lenei atunuu-e le mafai lava ona aunoa ma se fesoasoani o soo se ituaiga.
Ua matauina foi la se tasi foa’i i le Matagaluega o le Soifua Maloloina-ma o se foa’i talafeagai lea pe a fua i le taua o le galuega ma auaunaga a le Matagaluega o le Soifua Maloloina. Ae o le tulaga ua mautinoa i nei foa’i uma-poo ai lava le matagaluega poo le faalapotopotoga e ave i ai-e le o mafai ai lava ona faaleleia auaunaga a ia matagaluega!
Ona tulai mai ai lea o se fesili-“O fea o ave i ai nei fesoasoani? Afai o le Falemai Tele i Motootua e tapuvae tasi i ai le atunuu-o tatou vaaia ni suiga lelei? Afai o le tali e leai-o le fesili la-o le a le pogai? O loo silafia uma e Samoa le faatumulia pea o lea nofoaga i aso uma i le ao ma le po –ona o sailiga togafiti a le atunuu-ma o le mea ua mautinoa-o le tele lava o gasegase-e tali ao lava o tatali se fesoasoani ona o le toatele o gasegase-ae ausage le aufaigaluega. Afai o le Falema’i Tele lea o loo i Motootua-o lona uiga la-o lana auaunaga i taimi uma-e tatau ona sili atu i le lua afe pasene! O le a sou taofi?
4. Matauina foi i Tala Fou nisi o Faiga-Paaga fai mai ua manuia ai Samoa-ma o lea la manuia- e faasino i le aoaoina o nisi o tamaiti a’oga o le Iunivesite Aoao o Samoa- e nisi o tagata popoto mai le Iunivesite o Otago i Niu Sila.
O lona uiga la-o lea manuia e faasino i le aoaoina o fanau.Ae ia manatua la-e le ona pau ai lea o faiga-paaga a Samoa-e anoano isi faiga-paaga-ma o le tala lava lea o loo aumai pea-o loo manuia ai Samoa. Afai o ia fesoasoani uma e fai fua-ia atonu o le manuia moni lea-ae afai e i ai se mea faaopoopo e fai ma sao o Samoa-o lona uiga la-o ia manuia o Samoa- e faatoa mafai ona tino mai-pe a taunuu sea fuafuaga-ae le o le taimi nei!
O le a la sou taofi?


text:
O le lua o aso talu ai, na taunuu mai ai se tusi mai le Ofisa o le Loia Sili, Na auina mai lea tusi e le Failautusi Autu Faale-tulafono a le ofisa, o Fagalele Iosefa Tualatamalelagi, o lea tusi e faasino i le maliu o Jeanine Tuivaiki lea ua maliu.
O lalo ifo o le tuatusi o le ofisa o loo i ai upu: “Faatuatua i le ALII ma lou loto atoa ma ia ‘aua nei e faalagolago i lou atamai. Faataoto 3.5*
O lea tusi o loo faaalia ai e faapea “ua mae’a ona tatala e le ofisa o le Loia Sili se faila o tulafono, talu ai le lipotia o le maliu o Jeanine Tuivaiki.” Ona faagasolo ai lava lea ma ta’’ua ai le Loia Sili, o Lemalu Herman Retzlaff ma sana faaupuga e faapea: “O lenei mea e faasino i mataupu tau le pule i le ola ua faailoa mai, ma le faiga talafeagai e lipotia ai lenei mataupu e ono mafai ona ta’ita’ina tonu e le tulafono.Na ia faamatalaina: “O le faamoemoe ia tuuina atu i totonu o feutanaiga ma le atunuu, ni ta’iala faale-tulafono mo le lipoti o mataupu tau le pule i le ola i totonu o Samoa talu ai-e leai se tatou tulafono faapena i le taimi nei.”
Ma ona o lea tulaga, o le “mea moni” e faapea ua leva ona tatou faatali ae o lea ua tulai mai lava, o le mea lea-mo i tatou iinei i le Samoa Observer, matou te matua faafetaia le Loia Sili o Lemalu Herman Retzlaff, ma lana aufaigaluega, mo le tuuina mai o lenei mataupu i luma. Matou te faafetaia ona o lea ua latou faailoa mai faalaua’itele mo le taimi muamua e faapea i aso ua mavae, sa leai lava soo se tulafono a Samoa sa ta’itaina ai le “lipoti o maliu tau le pule i le ola” ma e le o i ai lava ni tulafono faapea i le taimi nei.
I le taimi nei-o le mea moni lena,” o le “mea moni” e leai se faanenefu..Ae ui o lea, e tusa ai ma le faamatalaina e le Loia Sili o Lemalu Herman Retzlaff o lana tusi: “Ua loa ona faamanino lelei e le Malo, o le sa’olotoga o nusipepa e pa’ia ma e tatau ona puipuia.
“O le mea lea, o lenei taumfaiga o le a faamoemoe e faaulufale mai tulafono laiti o loo i isi atunuu,ia e le taofia i nusipepa, ae ta’ita’ina ai ana taumafaiga pe a feagai faapitoa ma lenei mataupu e matua lavelave ma le faamomoi-loto.” Malo lava ma e momoli atu le faafetai tele.
O le mea moni, e leai so matou masalo e faapea o le matafaioi ua latou faatinoina i le taimi nei, o le a mautinoa ai e faapea o soo se faaletonu o lenei ituaiga o le a le toe tula’i mai i soo se taimi i le lumana’i, ma faapea ai ona faa-sa’olotoina i tatou uma mai lenei tulaga faaletonu ma lenei popole e mata’utia. Fai mai le tusi a Lemalu: “O le tatalo iinei e faapea o lesona faigata o loo feagai ma tagata uma-e aofia ai le atunuu lautele, e mafai ona taunuu ai i se tulaga lelei o ta’iala faale-tulafono mo le lumna’i.”
O le tusi a Lemalu ua lomia i lona tulaga atoa i lalo.
Ae mo le Palemia o Tuilaepa Sailele Malielegaoi, o ia o se tagata e faigata ona faamalieina. E foliga mai e peiseai e ui lava i lea paoa atoatoa o loo ona faalālā mai, ae o loo faananau lava o ia mo nisi mea se tele e sili atu.
Na ia tusia: Ae ui o lea-mai lea taimi i lea taimi, sa i ai lava ni solitulafono matuiā e uiga i faavae tau tusitala, ma ua manino mai le le popona o isi nusipepa mo lipoti amiotonu ma le paleni lelei.”Ona fai lea o lana tusi e uiga i taumafaiga a lana faigamalo e “pulea faale-tulafono nusipepa i totonu o Samoa.
“Mo le tele o tausaga e o’o mai i le taimi nei, ua leva ona una’ia e le Malo le alamanuia tau nusipepa a le atunuu ina ia faavaeina se faalapotopotoga na te pulea-e fo’ia ai mataupu tau faiga faavae tau tusitala ma ona tulaga aloa’ia.”Ma ina ua aulia le “tusaga talu ai, na pasia e le Palemene le Tulafono Tau le Fono a Nusipepa-e faafoe ai lenei mana’oga ina ia siitia le tulaga ma ia mautinoa ai-o loo tausisia e i latou e faia nusipea a latou lava faiga faavae ma faiga masani e sili ona lelei.
“E ui lava ina e le’i faavaeina, ae taua ona matauina e faapea o le Fono a Tusitala o le a faalagolago tele i le Faalapotopotoga a Tusitala o Samoa (JAWS), ona o le Tulafono lava ia na faavaeina atoatoa e ala i feutanaiga ma tagata fai nusipepa o le atunuu, ma o loo faavae i luga o faiga faavae taualoa a le faalapotopotoga.”O le itu na te le’i faailoa maia e faapea ua uma ona pulea e le malo le JAWS, ma e mafai ona ia faagaoioia e pei lava ona ia faia i nisi o matagaluega a le malo, talu ai ona ua leai se ‘auvae o le JAWS i le taimi nei.
O le itu lea e tau faailoa atu e faapea o nusipepa tua-o le ta’ifau leoleo lea e tusa ma le muagagana-a le malo mo le manuia o tagata, ona soso’o ai lea ma le mataupu e faapea i le faagasologa atoa o le lalolagi temokalasi i aso nei-o lea matafaioi e matua faaaloalogia, puipuia ma una’ia. Ia manatua foi, a tatou talanoa loa i tulafono, matou te talitonu ua lava ma totoe tulafono ua i ai i le taimi nei e faatonutonu ai nusipepa a Samoa, ina ia faapea ai o nisi lava tulafono o le a matua leai lava se aoga.
Mo se faata’ita’iga, e ese ai mai tulafono o le tau faaleaga lea ua leva o i ai, loo i ai foi le Tulafono o e Lomia ma Faasalauina 1992, lea o loo manaomia ai i latou lomia nusipepa ma faatonu ina ia faaalia a latou puna o faamatalaga i ta’ita’i o le malo, ia e faapea ua faaleagaina ai i latou. E ui lava ia faapea foi tulafono a isi atunuu; o lenei tulafono e ese ai lea ona o le pule e faailoa atu ai le puna o faamatalaga e le faia e se faamasino, ae fai e le tagata talosaga lava ia, ma e tatau ona usita’ia.
Ma ona soso’o ai lea ma se tulafono a Peretania ta’u le solitulafono o le tau faaleaga..Ua leva ona ia Samoa ma isi lava kolone o Peretania i le faagasologa o taimi faa-kolone. E le’i faaaogaina lava e soo se atunuu o le Taupulega e aofia ai Niu Sila ma Ausetalia. Ae ui o lea, i taimi faai’u o le ivasefulu, sa faaaoga e le Palemia ua tuumalo o Tofilau Eti Alesana, e faasaga i le faatonu o le Samoa Observer, mo le faatagaina o se tusi i le faatonu na ia maua sa le tatau ona lomia faasalalau. Ma e ese ai mai se tagi tau solitulafono, o le solitulafono o le tau faalelaga sana tauaveina se taimi umi e matua tele e nofo ai i le falepuipui mo le ono masina. Ae ui o lea- o lea mataupu se le mafai ona faaauauina ina ua tuumalo le Palemia.
Ae poo le a lava, matou te matua faafetaia le Palemia o Tuilaepa, mo mea uma na ia faia mo Samoa i letele o tausaga. Matou te iloa o lana galuega o se galuega fita, ae o lona alofa i lona atunuu sa faamalosi ai pea, ma e leai so matou masalo e faapea o lona talatuu o le a tumau pea. Ae mo le asŏ, o la matou tatalo e fapea o ia faafitauli uma o loo tauivi pea ona o lo tatou finau ina ia fausia se Samoa e sili ona lelei mo i latou ia e le’i taunuu mai, ma o le a vave ona avea ma mea o le tuana’i, ia le toe vaaia lava..Talosia ia mapu atu Jeanine Tuivaiko ua maliu i le oliolisaga o le filemu.
Ia outou maua Samoa se Aso Sa to’afilemu ma ia faamanuia atu le Atua!


text:
O le manatu o le tina ia Ana Matagitau Salevaga, e 40 ona tausaga mai le afioaga o Le’auva’a, ua tele lava le suiga o le olaga i Samoa i lenei vaitau.
Na ia fa’aalia mai i le Fofoga o Samoa, ua taugata lava le soifuaga i Samoa i lenei vaitau, ma ua lelei lava lea mo i latou o mau oloa, ae atili ai ona faigata le olaga mo i latou o lima vaivai.
“Ua tele lava le suiga o Samoa i lenei vaitau,” o lana tala lea.
“O se tasi lea o suiga tele ua maitauina, o le tau lea o le soifuaga i Samoa i lenei vaitau. Ua atili ai ona faigata le olaga mo i latou e lima vaivai o
“Ua le pei o la aso ao taugofie mea uma mo tagata o le atunu’u.”
Na ta’ua e Ana, ua tele lava le misi o vaitaimi a’o taugofie oloa ma faigofie le olaga i totonu o Samoa.
“O la aso, sa maua lava le falaoa mo na’o le 10sene.
“Sa tele lava ina taugofie le tele o oloa, ma o se fesoasoani tele lava lea mo aiga uma i totonu o Samoa.
“A’o le vaitau lenei, ua taugata uma le tele o oloa, ma ua tauau ai ina faigata le olaga mo le mamalu o le atunu’u.
“Aemaise lava i a i latou o lo’o lima vaivai.
“O le vaitau foi lenei, ua tele lava ina tuliloa e tagata faleoloa o lo’o taugofie ai oloa ma maua sina fa’amama avega mo i latou.”
Na ia ta’ua foi, e to’atele lava nai aiga i totonu o Samoa o lo’o feagai pea ma lea fa’afitauli o le utitui o le fa’asoa ona o le taugata tele o le soifuaga i lenei vaitau.
“O le olaga lenei, ua tele le mau mea e fai, ae ua taugata foi le soifuaga latou ia. E fa’i o le fa’aaoogaina o le fanau, o le totogiina o pili, aemaise o mea e fai i totonu o le aiga.
“O le ala lava lea e ai ona faiatu ua taugata ma taugata le olaga, ona foi ua tele le mau mea e fai, e utiuti le fa’asoa toe fa’aopoopo atu ai ma le taugata o le soifuaga, ua atili ai.
“Ia o le matou aiga, e iai le fanau e faigaluega. E fa’atoa maua o latou totogi i le aso Faraile. A maua la totogi o nisi o le fanau i le aso Faraile, e oo ifo i le aso Sa ua uma, ae o le aso lena e mo’omia ai se tupe.
“Ia o le fa’atoaga lava o lo’o tua iai i nisi o taimi e le lava ai le fa’asoa.
“Ae pei o le talosaga lea e avatu i le malo, ina ia fa’apa’u i lalo tau o a tatou oloa, ina ia fa’afaigofie ai mo i matou o lo’o lima vaivai.”


text:
1. Matauina i Tala Fou fai mai ua teena e le Palemia tuuaiga-ae faasaga mai sasa nusipepa! O lea la ulutala e faasino i se tala na lomia i le Nusipepa e faapea na le malilie le Aufaafiafia mai Leona Amerika Samoa ina ua taofia e le Palemia le latou faafiafiaga i le sauniga faamanatu talu ai nei o le Malo Tuto’atasi o Samoa.
O le mau la a Tuilaepa-fai mai o le nusipepa na nofo ma fai lenei tala ina ia taulia ai le latou nusipepa. O le mau la a le Palemia fai mai o ia lipoti a le nusipepa e sese! Fai mai la le Palemia-sa la feiloa’i ma Fa’iivae ma na faatoese ane ia te ia ona ua fai sina umi o le latou faafiafiaga. Ona fai mai lea o le Palemia-ia manatua lelei-e tutusa lelei lava nusipepa i Samoa nei ma nusipepa a Tutuila-“e fiaola uma lava…!
O latou ia o loo faatupuina le vevesi. Ia afai la o le Komiti o le Tuto’atasi na o’o atu ia i latou ina ua latou taunuu mai i Samoa nei-‘e tatai ona fai se latou faafiafiaga….’! O le mea sili la-o lea ua iloa na valaaulia Leone e le Komiti o le Tuatoatasi e faafiafia i le faagasologa o le faamanatuina o le Tutoatasi talu ai nei!
Ae o le faapea mai la o le Palemia o nusipea ia o loo faatupuina le vevesi ina ia taulia ai le latou nusipepa-ona o le fia ola-O le fesili-‘e mafai e le Palemia ona ta’u mai se aso lava e tasi- na o atu ai le Samoa Observer ia te ia ona o le fiaola?
Afai la e leai se aso faapea-o lona uiga-e ala ona le fiafia ona o le faailoa e le Samoa Observer o mea uma-mea lelei ma mea leaga-e tusa ai ma le aia tatau a tagatanuu uma ona Samoa-e tatau ai ona latou iloa mea o loo tutupu i totonu o le atunuu! Aisea? Aua afai o ni mea leaga e pei o faiga pi’opi’o a le faigamalo-ia manatua la-“o tagata lautele o le atunuu e sili ona afaina ai! O le a sou taofi?
2. Matauina foi i Tala Fou se fono a tagata lautele ma le aufaipisini e fuafua mo le taofia o le faafaigaluegaina o tamaiti! E le taumate la-o se taumafaiga lea e taofi tamaiti mai le faatauina atu o oloa i luga o alatetele i le ao ma le po-ae le o i a’oga.
O le fesili la-afai la ua fai e nei tamaiti lenei galuega ae le o i a’oga-ona o le matitiva ma le le tagolima o latou aiga-faamata la e le o se mea tonu ma sa’o mo le Malo e tatau ona fai-o le tuuina atu lea o se fesoasoani mo ia tagata?
Atonu e tatau ona o le fanau i a’oga-ae o le fesili-o a mea a le fanau o le ‘ai pe afai e matitiva o latou aiga? Fea o i ai le anoano o tupe a le atunuu sa soona faamaumau nei -e ala i faiga pi’opi’o a le faigamalo? Faamata e o nei tamaiti e faatau atu nei oloa-pe ana fesoasoani i ai le Malo?
O fea le anoano o tupe a tagata faigaluega o loo tipi mai o latou totogi mo Taui o Faalavelave Faafuase’i-ae litaea lava ona alu lea ae tuu ai le anoano o tupe o lona afu na tipi ae leai se faalavelave faafuase’i na aafia ai? Aisea lava ua le avane ai na tupe e amata ai se fesoasoani mo aiga o nai tamaitai matitiva ia e feoa’i solo e faatau atu oloa i le ao ma le po i luga o ala tetele ae le o i a’oga? O le a sou taofi?
3. Matauina i Tala Fou se ulutala fai mai-“Ua manumalo Apia i se mea e tasi mai Suva”-ma o lea ulutala e faasino i le siitia mai i Apia o le Ofisa o le “Pacific Immigration Director’s Conference (P.I.D.C.) lea sa i Suva i Fiti-ma o le a se’e atu i le Fogafale 5 o le Maota o le Malo.
O lea la tulaga fai mai ua aloa’ia ai le maliega mo lea Ofisa. O le Palemia o Tuilaepa ma sui auai o le PIDC o Vaosa Epa ma Damien Jacklick. Fai mai la o le tele o amioga solitulafono-o lea ua manaomia ai e pulega tau femalagaiga ni pulega lelei!
Ia –afai la o le fia maua o se lavea’i ona o faiga solitulafono-o le upu moni-“O le a Tautala lava Aso”-aua afai o lea e sasao le afi o faiga pi’opi’o i totonu o Samoa ae toe aumai i ai ma mea tau femalagaiga a le Pasefika-ia manatua la-o lea foi sa lapelapea Samoa i le faatauina atu o ana sitiseni ma tusi folau i tagata mai fafo!
O le a sou taofi?


text:
1. Matauina I Tala Fou le fesiligia e le toatele o le tamaitai o Toaipuapuaga Opapoo e tusa ai ma le mea na o’o ia te ia-e pei o faailoga o manu’a I ona lima –aemaise ai o mea na ia ta’ua e faapea na vaai tini I ai-aemaise ai o le si’ufofoga na faalogo ai.
O le mea la ua le malamalama ai-afai e na o lea tama’ita’I na tupu ai lea tulaga-ma faalogo I lea si’ufofoga-o le a le pogai o le saga fesiligia pea? O le a le ituaiga o faamaoniga lena o loo mana’omia-ae mana’omia mo ai?
E ofo le loto pe afai ua leva ona I Samoa nei le Tala Lelei-ae o lenei lava e tuufesili! Afai e na o lea tamaitai na o’o I ai le faaaliga-e noatia foi o ia pe afai na te ta’u fua le suafa o le Alii I se mea e le moni!
E a la pe a tuu pe I le Atua na te faamasinoina lea tama’ita’I ua na faia se tala pepelo? O ai na tofia tatou e fai ma faamasino o lenei tamaitai e tusa ai ma le mea na tupu ia te ia?
Afai o mana’omia e I latou o tuufesili nei pea I lenei mataupu se faamaoniga-ia outou manatua la- e ese lava auala a le Atua e faailoa mai ai lona finagalo ma e le faauiloaina foi faalaua’itele e pei ona fai e le tagata.
Ia manatua foi na soifua mai Iesu o le alo o le ATua ae le talitonu I ai tagata, fai vavega e le talitonu lava! Maliu ma Toe Tu-e le talitonu lava tagata e o’o mai I le taimi nei!
O le tuu-a-lalo I lea tama’itai o fesiligia nei-soia ona e amana’ia tagata e le talitonu-tausi pea oe I le si’ufofoga na e faalogo ai-ma e mulimuli ai pea! O le a sou taofi?
2. Matauina I le Televise ma Tala Fou le tele o fuafuaga a le Matagaluega o Turisi mo le faamoemoe ina ia siitia le aofai o tagata tafafao mai fafo-e mafai ona faatosina mai I Samoa nei!.
O lea la fuafuaga e pei ona matauina- sa ta’imua ai le MInisita o Turisi-ma o ia fuafuaga uma-o ni mea ia ua leva ona tatau ona fai! Aisea? Afai o Samoa o le Penina o le Pasefika-o lona uiga tatou te le o faaaogaina lea tulaga o Samoa –e faatosina mai ai tagata tafafao.
O lona uiga- e leai ni fuafuaga mamao ua faatinoina mo ia fuafuaga. Afai la o Samoa o le Penina o le Pasefika-o iina e tatau ona fai ma ta’iala o fuafuaga uma a Samoa.
O lea ua I ai fale talimalo tetele I Samoa nei-ae ia manatua foi- e le taitai ona paga ma fale talimalo o I fafo.
Ae a faapefea la ona fai? Ia tali a tatou malo mai fafo e tusa ai ma le aganuu ma le faa-Samoa-aua o le pogai lena ua taua ai Samoa o le penina- e ala ona penina- ona e uiga ese lava lana aganuu-e le maua I se isi lava nofoaga o le lalolagi!
Afai la o se faatosina lena mo turisi-aisea ua le tapena ai loa le Matagalueg mo se fuafuaga faapena?
O le a le mea e fai I le Eleele Fou-ae le fai ai sina atu-falega-ma ni tunoa-a taunuu mai turisi mai fafo- o le nofoaga lena e muamua ona tofo ai I le aganuu a Samoa-a uma le ‘ava o le feiloa’iga- soso’o ma fono o le ‘ava-a uma lena ona malolo lea pe malaga I soo se vaega o Samoa-a ua uma ona tofo I le faiga a Samoa e tali ai ana malo ma tagata eseese.


text:
E eseese lava tagata ma o latou iloa i auala o faamanuiaga i lenei olaga ma lona soifuaga.
O nisi o mau ua faapea mai e faia galuega mo nisi o tagata ao nisi ua auauana mo nisi ina ia toe maua mai ai ni faamanuiaga aua le manuia mi le lumanai.
Mo le tina ia Eseta Noaliu mai Saoluafata, o lona talitonuga i auala e maua mai ai lona faamanuiaga e afua ma maua mai i matua- aemaise ai lona tina matua o lo’o tausi nei.
Na maua atu e le Fofoga o Samoa le tina ia Eseta, 30-tausaga le matua o lo’o toli-popo aua le faalifu mo le taumafataga a lona tina matua.
“A leai se loto e te faia ai se galuega alofa mo lou aiga e le mafia ona e agai i se iuga lelei i lou olaga atoa” o lana mau lea.
“O la’u galuega ma la’u masani lea i aso uma o le tausia lea o lo’u tina matua”
“Ou te fiafia i la’u galuega lea o lo’o faiaina ia o’u mautino a o lo’o ia maloloina ma maua le malosi. O la’u galuega o le kukaina o lana meaai ma vaaia lona soifua i aso uma.
O lana mau, tusa lava po o le a lona matua ua iai nei e na te tausia lava ona matua tusa lava po o le a.
“E ao’oga ma faigaluega nisi. Ae o la’u faamuamua e mo lo’u tina ina ia maua le malosi aemaise o le tausiga i aso uma e ala i meaai. E pei o lea foi e maua mai a’u o lea saili atu ni popo mo se faalifu o le aoauli.
E le’o na’o le pau ai lea o le galuega a le tina ia Eseta o lo’o faia, o lo’o ia fesoasoani foi i le tausiga ma le vaaia o fanau a ona uso ma tuagane.
“O le matou aiga e le’o na’o lo’u tina o lo’o matou nonofo. O leisi measili lea o lo’o malolo le fanau mai aoga o lo’o faamuli ma le tina ae o lo’o o’u saili meaai aua le tausiga o le tina manisi o le fanau.
O le tina ia Eseta e lei fai aiga, ae o lana galuega lava lea o lo’o faia pea o le tausiga o ona matua.
“I lenei vaitau o le olaga o le alofa le mea e sili ona taua e tatau ona maua i so’o se tagata” o lana tala mai lea.
“O le tala moni lava ia po o le a le faigata o le olaga ma lona aluga o lo’o iai nei e faa-faigofie mea uma pe a maua e le tagata le loto alofa e alofa ai i lona aiga.


text:
O le aso ananafi na fa’atalatalanoa ai e le Fofoga o Samoa le tinā i a Valasi Aiolupo o Afiamalu ma ua 50 nei le matua o lona soifua.
O ia o se tinā tausiaiga, fai pisinisi i le Maketi i Fugalei.
Na ia fa’ailoa ai e fa’apea, o le taimi lenei ua matua’i paū maualalo tupe maua mai le maketi pe ā fa’atusatusa i tausaga ua mavae aemaise le tulaga fa’aletonu o le maketi pe a o’o ina timu.
“Tusa a e fia ta’ele ona e sau loa lea e te fa’amalu i totonu o le maketi, o le matua’i tutulu leaga o le maketi,” Valasi Aiolupo.
“Ua leva na su’e se avanoa e maua ai se avanoa i le media, aua o le mea lava lea e tupu, a fiu lava matou nei e taumafai atu aua se tupe fa’asili lelei mo aiga, ae a le atoatoa vaega nei, ia e ma’imau le taimi.
“O le mea lea e i ai ua fiu e tu’itu’i ae ua leiloa po o fea o ave ai tupe i le totogiga o poloka i aso uma lea e fai nei.
“O le mea sa’o lava ia e le o matou e faia, o latou (Pulega Maketi) e tatau ona fa’atinoina ma galulue mo le toe fa’alelei o le fale aua o lea e totogi atu e matou tupe i a’i latou.
“E tatau ona omai latou e fai fa’alelei mea nei, ae o le mea lea e tupu, e leai ma se mea o tasi o vaega nei e talosaga atu ai o anoano mai ai le ofisa.
O lona talitonuga, “ ana mafai ona galulue fa’atasi tagata uma , e le taumate ua solosolo lelei ni tupe maua o le maketi mo le ‘au fai pisinisi laiti e i ai matou…aua ua matu’ai oti lava.
“O le mea lena o lea e tele ina faitio ai tagata i nofoaga nei , ua le manuia lava, ua le lelei lava nei mea ua fai.
“E o’o fo’i i le maketi muamua, na amata mai lava le maketi muamua o i matou lava nei sa i ai, o le maketi muamua e tuai ae pei e sili atu le maketi muamua sa tele tupe na mafai ona maua ai.
“E pei ona e tagataga’i atu ai i totonu o le maketi ia ua mix up uma lava mea uma , e tatau ona fa’atulaga lelei mea uma ae o le mea lea e i ai , flea maketi, oso mai totonu ia o fale’aiga, ua oso’oso solo.
“Feoma’i matou nei le ‘au fai pisinisi tau atia’e, ae ua leva ona pologa e totogi tupe mo le maketi , ae o lenei ua leiloa po a nei kamupani (totonu o le maketi) ae pei ua fa’atuatuana’i mai i a’i matou.
“Ua sili i a te’i latou le tupe ae ua le’o tagata nei e tau amata pisinisi ma ua leva ona galulue mai mo le maketi.
“O le mea lea ua tupu ua ave le fa’amuamua i pisinisi tetele ae o nai maketi laiti ia ua fa’atuatuana’i, e le lelei, e le talafeagai i la matou va’ava’ai ma le tilotilo i ai.
“Ua leva ona tatau na lelei le tulaga i le maketi aua o le mea mo’i lava o tagata ta’ito’atasi o lo’o sili ona pologa i le tau totogiga o mea a le malo lenei.
“E le valea uma vale , e le valea tele fo’i lea.


text:
Kanata
O Kanata se atunuu i le itu i matu o Amerika i Matu. O lona sefulu o itumalo ma teritori e tolu faaopoopo mai le Atalani i le Pasefika ma le itu i matu i le Vasa Atika, e aofia 9,98 miliona kilomita faatafafa, o le faia ai o le atunuu lona lua le tele a le lalolagi e ala i le eria atoa ma le atunuu lona fa-aupito tele i le eria laueleele. o le tuaoi o Kanata ma le Iunaite Setete o tuaoi laueleele umi o le lalolagi. ua sparsely nonofo ai i Kanata, o le toatele o lona teritori laueleele ua pulea e le vaomatua ma tundra ma le Mauga Papa; tusa o le fa mai le lima o le faitau aofai o tagata o le atunuu o le 35 miliona tagata e nonofo latalata ane i le tuaoi i saute. O le tele o Kanata i ai se malulu po o matua malulu le tau malulu, ae o le vaega southerly e mafanafana i le taumafanafana. Na amata i le senituri lona 15, kolone Peretania ma Farani na faavaeina i luga o le talafatai Atalani, faatasi ai ma le faatuina muamua o se vaega taua o le "Kanata" e tutupu i le 1537. E tusa ai ma le Peretania Matu Amerika Tulafono, i le aso 1 o Iulai, 1867, o le kolone o Kanata Niu Brunswick, ma Nova Sikotia auai e fausia le tū toʻatasi i le Faaipoipoga feterale o Kanata. O lenei sa amata se accretion o itumalo ma teritori i le loto pulea i le Faaipoipoga i le itumalo sefulu nei ma teritori e tolu ua avea Kanata po nei. I le 1931, ausia Kanata latalata tutoatasi atoa mai le Iunaite Malo ma le Tulafono o loo mulimulitai i le 1931, ma sa maua le pule silisili ese atoatoa pe ai le Tulafono o Kanata aveesea 1982 le sootaga totoe mulimuli o faalagolago faaletulafono i le Palemene a Peretania. O Kanata a faatemokalasi Palemene feterale ma a Malo Faitupu faavae, ma Masiofo Elisapeta II o le Ao o le Malo. O le atunuu o aloaia e lua gagana i tulaga le feterale. O se tasi o le lalolagi o le atunuu sili ona ethnically eseese ma aga 'eseʻese, o le oloa o femalagaaiga tele-fua mai le tele o atunuu. O lona tamaoaiga maualuluga o le tele sefulutasi i le lalolagi, faalagolago faapitoa i luga o lona tele punaoa faalenatura ma lelei ona atiina ae fesootaiga tau fefaatauaiga faava o malo. a le sootaga i le umi ma le faigata Kanata ma ua i ai le Iunaite Setete o se aafiaga taua i lona tamaoaiga ma le aganuu. O Kanata a atiina ae le atunuu ma e laiti e sili ona maualuga lona sefulu i le tupe maua capita aafia ai le lalolagi, ma o le lona iva faasologa aupito maualuga i le Atinae mo Tagata Faasino Upu. E faatulagaina i totonu o le sili ona maualuga i le fuaina faava o malo o manino le malo, saolotoga va o tagata, le tulaga lelei o le olaga, le saolotoga o le tamaoaiga, ma aoaoga. o Kanata a malo o le Taupulega tasi o le Taupulega o Malo, o se tasi o le Francophonie, ma vaega o le tele o autu o faalapotopotoga faava o malo ma va o le malo po o vaevaega e aofia ai le faalapotopotoga feagaiga matu Atalani, o le G8, o le vaega o le sefulu, o le vaega o le luasefulu, o le maliega tau fefaatauaiga saoloto i matu o Amerika ma le fono le galulue faatasi o le tamaoaiga Asia ma le Pasefika.
Contents
Talafaasolopito
Malo
Sosaiete
Felauaiga
Aoaoga
Siʻosiʻomaga
Tau
Tamaoaiga
Paka lautele
Taaloga
Aganuu
Tagai foi
Mau
Sootaga fafo
- ↑ Template:Cite journal
- ↑ "CANSIM – 051-0005 – Estimates of population, Canada, provinces and territories". Statistics Canada. December 23, 2015. Retrieved December 23, 2015.
- ↑ Statistics Canada (January 30, 2013). "Population and dwelling counts, for Canada, provinces and territories, 2011 and 2006 censuses". Retrieved December 2, 2013.
- ↑ 4.0 4.1 4.2 4.3 International Monetary Fund. "Report for Selected Countries and Subjects: Canada". Retrieved November 23, 2015.


text:
Rosário uiga igoa sili: Agalelei, Po nei, Faauo, Agavaa, Gauai. Aumai Rosário uiga o le suafa.
Sorn uiga faaiu sili: Gauai, Volatile, Po nei, Toaga, Agavaa. Aumai Sorn uiga o faaiu.
Rosário amataga o le igoa muamua. Portuguese (feminine) form of Rosario. Aumai Rosário amataga o le igoa muamua.
Faʻaiu Sorn taatele i Cambodia. Aumai Sorn faaiu faasalalauina.
E tusitusiga po o le auala e faalauiloa le igoa muamua Rosário: roo-ZA-ryoo. E faapefea e faalauiloa Rosário.
Igoa tutusa mo Rosário i atunuu ma gagana eseese: Charo, Rosaria, Rosario, Roser. Aumai Rosário i isi gagana.
Surnames taatele ma igoa Rosário: Slotemaker, Binet, Alonza, Caesar, Mok. Aumai Lisi o surnames ma igoa Rosário.
O le tele o igoa tutusa ai ma faaiu Sorn: Cornelius, Evelina, Rosario, Michel, Georgianna, Rosário. Aumai Igoa e aumai faatasi Sorn.
Ogatasi o Rosário ma Sorn o 80%. Aumai Ogatasi o Rosário ma Sorn.


text:
UA TAUI ATU E SOOA’E
E ui ina ua malie Sooa’e i le faaiuga alofa a Salamasina ia Ulualo ma Toga; na te fia maua lava Leifi ma Tautolo. Na ia auina faalilolilo ai isi fuai’au a Musumusu e pu’e mai i la’ua; a ua vave ona la sosola.
Na logo e Sooa’e i le Tupu lea mea, ma ua faanoi i ai, e fia tuliloaina pea ia tamaloa seia maua. Na mautinoa e Salamasina o tagata lava ia ua nofosala, ma saunoa ai faapea: “Levalasi ua e iloa le mea e tatau ona fai, ua ‘ou tuu atu e faitalia oe”.
Ona faapotopoto lea e Sooa’e o Ta’ita’i-‘au ma Tautai o le Fua. Ua faamatala i ai mea uma. Ua latou manino o Leifi ma Tautolo le pogai o le faalavelave; ona si’i lima ai lea, latou te le filemu se’ia aumai lenei to’alua i ona luma.
Ua 30 tausaga o i ai pea i le loto o Sooa’e, o le toalua lava lea na la fasiotia lana tane o Mata’utia; a’o lenei ua faatoa mautinoa ma faamaonia. Ua vaai atu Sooa’e o taatia mai; ona ia faapea lea: “E ‘asa le faiva a e le ‘asa le masalo.” O lenei ua maua oulua.
Ua fai loa le poloaiga i le ‘Autau ia ‘ave pagota i Saleaaumua i le mea o lagomau ai lana tane na la faamatau’ina. Ua faatonu e le tama’ita’i ita faamoemoe ia taui ma sui; ia fai se Afi Tele i luga o le tuugamau o Mata’utia.
Ua susunu ola ai le ‘aufai-mea leaga fasioti tagata; a’o matamata i ai Sooa’e ma mafuafau po ua lava le la sala pe a faatatau i le tele o a la solitulafono ma agasala na la faia na puapuagatia ai o ia ma lona aiga.
O na lava igoa o Leifi ma Tautolo e peisea’i ua alu ifo ai lava ma lo la’ua mamalu; aua ua suia ia Fuataga ma Tafua ia ua avea nei ma Matua i Aleipata.
MALAGA ASIASI MAI A VAETOIFAGA
E tolu aso sa i ai pea Salamasina i Fagaloa. O aso lava ia o taumafataga tetele ma fiafiaga. O le aso mulimuli na fai ai le faatonuga a le Tupu, ia avane uma ‘Ie-toga na aumai e Toga e tali i Alii ma Tulafale ia na fesoasoani mai i le taliga o le togafiti a Toga i Lona.
O lena mea alofa ma le taliga-toga tele na faamaonia ai atili le pule tonu a Salamasina ma lona alofa i e ua ‘au’auna ma galulue faamaoni.
Na alalaga tagata ma ‘ailao o latou lafo e vivii atu i le loto tele o le Tupu I le faafeagai ma ona fili, atoa ai ma lona loto alofa i le feagai ai ma i latou. O le mea ua tino mai i lona ‘itea o togafiti a Toga, ua faaalia ai ma talitonu tagata e I ai lona ‘mana, ua atili ai ona tupu tele lona mamalu i Samoa atoa.
Na fo’i mai Sooa’e mai Aleipata, ona sauni ai lea o Salamasina ma le ‘au Malaga e toe fo’i atu i Leulumoega, lona laumua. E le’i tele ni aso talu ona taunuu atu, a e vaaia loa vaa tetele o Toga ua fotua’i mai.
Ua taufai mafaufau tagata pe le o le Fuavaa lea a Toga na tulia i Fagaloa, e o vave i lo latou nuu?
Na latalata mai vaa, ona iloa atu lea o loo sisi mai ai le Fu’a Pa’epa’e umi, o le fu’a lea a le Tupu o Toga. Na ta’u mai ia Salamasina, ona ia iloa vave lea, o Vaetoifaga lea lona tina ua sau e asiasi mai ia te ia.
Ona ia faatonuina ai lea o ana Fale’upolu ma ona Tafa’i e sauni se taliga lelei o le Malaga.
Ua moni lava le mate a Salamasina. Aua o lona Tina lava lea ua sau. Talu ona maliu Tamalelagi, o le faato’a faalua lea ona asiasi mai le tina o le Tupu. Na sau muamua ina ua fanau faalua lana tama, o le fanauga lea o Tapumanaia.
O lenei, po ua 30 tausaga ua mavae, ua toe fia/vaai tasi Vaetoifaga ia Salamasina a’o le’i taunuu le vaaloa e ave ai lona agaga i Pulotu e faatasi ai e faavavau ma Alii ma Tupu na muamua atu.
O lenei ua taunuu mai ua olioli tele lana tama, atoa fo’i ma lana uo faamaoni ua leva o Sooa’e. Ona o ia o le tina o le Tupu, sa matua faaaloaloina ai ma talia lelei ma le fiafia i nuu uma sa ia malaga i ai.
Ua malie lona loto i lana vaai; e le na o se upu ua ta’ua ai Salamasina o le Tupu, a’o le matua tupu moni lava, ma le pule to’atasi i Samoa, ma ua tele mea fou ua vaaia ua lelei ona o le poto ma le maopoopo o lana tausiga o le malo ma le atunuu.
Ua mavae nai vaiaso-sa talu ona taunuu i Leulumoega ona faaali lea e Vaetoifaga e fia asiasi i isi ona aiga a’o le’i fo’i atu i Toga. O lea na sauni ai vaa e alu ai le malaga i Falealii ma Lotofaga i Atua.
Na faatasi ai le malaga ma Vaetoifaga, e le gata o lana tama o Salamasina ma Sooa’e, a’o le toa’tele fo’i o alii ma tulafale taua. Faato’a taunuu fo’i i Leulumoega o Tapumanaia le tane a Salamasina ma le uta o mea taumafa e tele mai Savaii, ma ua alu ai fo’i i le malaga a le tina o lona faletua.
Na taunuu le malaga i Salani, le nuu lea o i ai Tapumanaia le tama a Salamasina, na ave e Talo ma Ofo’ia. Ua matua Tapumanaia, ua avea ma Alii sili o na nuu, ua suafa ia Satele.
Na logo muamua i ai le malaga o le a o atu ai ona matua ma ona aiga; o lea na sauni mea uma e tatau ai mo le taliga o le malaga mamalu i le faaaloalo maualuga e tatau ai. O lauga, ma ‘ava, o taalolo ma siva ma taaloga; e le ma faamatalaina le mamalu, matagofie ma le fiafia o mea uma i le tali faa-oti a Salani.
Ua mavae le vaiaso-sa ona sii lea o le malaga i Lotofaga le afio’aga o Salevalasi, sosoo ai ma Amaile ma Saleaaumua, o i ai isi vaega o le aiga. O aso fiafia lava ia ia Sooa’e ina ua toe oo atu i lena itu sa masani ai i tausaga ua 30 talu ai, ma ua toe faamanatu mai ai i lenei malaga o mea fiafia poo mea tiga sa feagai ai ma ia anamua.
Ua uma le malaga i Upolu, ona faasaga lea i Savaii i le itu o Amoa, o le mea na fanau ai Vaetoifaga e lona tina o Taupoimasina. O aso o lona la’itiiti sa ola fiafia i Amoa, ma ua ootia nei o ia i le taliga tele ma le manaia ua faia mo ia e na nuu.
E le’i leva fo’i ona taunuu atu, a e afio ane loa Tonumaipe’a, e fesilafa’i ma faaali lona faaloalo i le tina o le Tupu, le faletua o lona atalii o Tapumanaia, le atalii lea o Tonumaipe’a Saumaipe’a.
Na silia aso faatonuina o le malaga i Samoa nei. Ua fia nofonofo umi Vaetoifaga i Amoa, pe ana le seanoa lana folafolaga i lona tama e toe fo’i atu i Toga a e le’i uma le vai-palolo. Na lagona e lana tama o Salamasina, atoa fo’i ma le uo pele o Sooa’e le faanoanoa, ina ua faamavae ma Vaetoifaga, ma ua atili ai ina ua lagona, o la latou toe feiloa’iga lea i le tino nei. (E toe faaauau atu i lea Aso Sa ae ia manuia tele lenei Aso Sa Samoa ma ia faamanuia atu le Atua)


text:
GoldenLaser fesootaiga maketiina faasalalauina i le lalolagi atoa. Atoatoa faila tagata e faaaogāina auaunaga, faaleleia faiga vaavaaiga lelei, au lelei agavaa faapitoa, amioga auaunaga faalaugatasia faapea foi ma auala fesootaiga lamolemole ma lelei ina ia mautinoa GoldenLaser muai faatauina, faatauina ma ina ua mavae-faatauina auaunaga timeliness, atoatoa, auiliiliga ma tulaga maualuga.
Standardization o Auaunaga "212"
◎ 2: tali i le 2 itula
◎ 1: tuuina fofo i le 1 aso
◎ 2: foia faasea i le 2 aso
"1 + 6" Specification Auaunaga Atoatoa
So o se o lau masini leisa faatauina mai Golden leisa manaomia faapipiiina po o le tausiga, o le a tuuina atu "1 + 6" auaunaga atoatoa.
◎ se tasi faapipiiina Auaunaga "e tasi le taimi lelei"
◎ ono Auaunaga Atoatoa
1. Masini ma matagaluega siaki
Faamatala le galuega tauave a vaega masini ma faamautinoa faagaoioiga taimi umi a le masini.
2. taiala o Gaoioiga
Faamatala le faaaogaina o masini ma polokalama faakomepiuta. Taitaiina le tagata e faaaogāina auaunaga faaaogaina tatau, ona faaopoopo oloa ola ma faaitiitia ai le taumafaina malosi.
3. tausiga masini
Faamatala le tausiga o masini vaega e tuuina atu oloa olaga ma laveai ai le taumafaina malosi
4. taiala Faagasologa Oloa
E faalagolago i mea eseese, e tofotofoina e maua e silisili ona lelei le faataamilosaga gaosi ina ia mautinoa le tulaga sili ona lelei o oloa.
5. Nofoaga auaunaga mama-ae
Le faamamaina o le nofoaga o tagata e faaaogāina auaunaga pe a maea auaunaga.
6. iloiloga o Faaaogāina Auaunaga
Tagata e faaaogāina auaunaga tuuina atu i le talafeagai finagalo faaalia ma le faatulagaga e uiga i tagata le auaunaga ma le faapipiiina.


text:
O Sāmoa o se atunu‘u Polenīsia i le vasa o le Pasefika. E lua motu tetele,
Upolu ma
Savai'i. E 180,741 (2006) le aofai o tagata e nonofo i totonu o Sāmoa.
[1]Sa tutoatasi Sāmoa i le tausaga 1962. Ua manumalo Sāmoa i le tutoatasi ua lana pule anamua,
Niu Sila. O Sāmoa o le Atunuu muamua i le
Pasefika na ia uluai maua le tutoatasi ao i lalo ai o le vaavaaiga a Niu Sila. I aso nei, e lua ni atumotu tetele i Samoa: O Sāmoa i Sisifo lea ua faaigoa o Sāmoa, ma Sāmoa i Sasa'e lea ua faaigoa ia American Sāmoa, po'o
Amerika Sāmoa.
I nei taimi, o le Palemia o le Malo Tutoatasi o Sāmoa o
Tuilaepa Aiono Sailele Malielegaoi. O le Tama ma Ao O Le Malo mo Sāmoa, o lea ua tulai ai le Afioga ia Tuiatua
Tupua Tamasese Efi ina ua tu'umalo le Susuga i le
Malietoa Tanumafili II i le Aso Faraire,11 o Me 2007.
E toatele
tagata Samoa e nonofo i fafo i isi atunu'u i le lalolagi. E toatele lava e nonofo i
Niusila,
Amelika,
Ausetalia,
Hawai'i, Amelika Sāmoa,
Fiti,
Toga,
Ausetalia,
Europa, ma isi atunuu pei o
Iapani.
O le tausaga 1722 na iloa muamua ai motu o Samoa e papalagi, mai i le fauvaa Holani Jacob Roggeveen, soso'o ai lea ia Louis-Antoine de Bougainville i le tausaga 1768.


text:
E Mafai Ona Fiafia Lou Aiga
E mafai ona e maua se faaipoipoga ma se aiga fiafia e ala i le faatatauina o mataupu silisili o le Tusi Paia.
Faatomuaga
E mafai ona e maua se faaipoipoga ma se aiga fiafia e ala i le faatatauina o taʻiala aogā mai i le Tusi Paia o loo i lenei polosiua.
VAEGA 1
Faalagolago i le Atua mo se Faaipoipoga Fiafia
E lua ni fesili tāua e mafai ona fesoasoani iā te oe e faaleleia ai lau faaipoipoga.
VAEGA 2
Ia Faamaoni le Tasi i le Isi
Pe e iai nisi mea e aofia i le faamaoni i le faaipoipoga e ese mai i le ʻalofia o le mulilua?
VAEGA 3
Le Auala e Foʻia ai Faafitauli
O le saʻo o le auala e taulima ai faafitauli e iloa ai le eseesega o se faaipoipoga malosi ma fiafia mai i se faaipoipoga e vaivai ma leai se fiafia.
VAEGA 4
Le Auala e Faasoa ai Tupe
O le ā le tāua o le faamaoni ma le maufaatuatuaina o lau paaga?
VAEGA 5
Le Auala e Tausia ai le Filemu ma Ou Tauaiga
E mafai ona e faamamaluina ou mātua e aunoa ma le faaleagaina ai o lau faaipoipoga.
VAEGA 6
O Suiga i se Faaipoipoga pe a Iai se Pepe
Pe e mafai ona faamalosia la oulua faiā pe a iai se pepe?
VAEGA 7
Le Auala e Aʻoaʻo ai Lau Fanau
O aʻoaʻiga e aofia ai le faamatala atu i lau fanau o le māfuaaga na e faia ai se tulafono po o se faasalaga.
VAEGA 8
Pe a Feagai ma Faigatā
Ia Talosaga atu mo se fesoasoani.
VAEGA 9
Tapuaʻi iā Ieova o se Aiga
E faapefea ona atili fiafia la outou tapuaʻiga a le aiga?


text:
Tusia - Lanuola Tusani Tupufia
Faaliliu e Seagaitumua Tupuola
Ua lapata’ia e le Minisita Faaolioli o Tupe a le Tautua Samoa Party o Afualo Dr. Wood Salele le atunuu e faapea o le tulaga tau tupe o le atunuu e le o toe saogalemu i lalo o le ta’ita’iga a le faiga-malo o loo i ai nei. Sa faatūtū lana faaseā i le Ofisa Sili o Pulega o le Matagaluega o Tupe-o Tupa’imatuna Iulai Lavea-o ia lea na talosagaina ina ia faamavae.
Fai mai le Sui Usufono o le Palemene mo Salega-o le ta’ita’iga a Tupa’imatuna o le Matagaluega o Tupe ua mafua ona pei o le paluni le aitalafu a Samoa i fafo lea ua sili atu i lo le Piliona tala.
Na tuuina atu e Afualo lea lapata’iga e tali atu ai i le mau a Tupa’imatuna e faapea- e leai se tupe o pa’ū poo se tupe gau o loo i totonu o le Tala Faatatau Faaopoopo o Tupe (Nu.1) 2015.
Sa faaaliga e lea Ofisa Sili o Pulega lea itu i totonu o se pepa faalauiloa o le tausaga talu ai. Fai mai a ia o le tupe pa’ū e $447,000 na taua i totonu o se pepa o faamatalaga e Afualo e tau faasese ma ana le seanoa faaunegatupe, semanu e le ‘ausia e le atiina a’e le tulaga ua i ai nei.
Ae peitai-sa teena e Afualo lea itu ma faimai-o manatu faaalia o Levea e tau faasese.
Na tapā foi e le Sui Usufono o le Palemene mo Salega le Failautusi o Tupe ina ia faamavae-talu ai o le faagasologa o lona taimi- na ‘a’e ai i luga le aitalafu a le atunuu i fafo i se piliona.
“O lea latou ta’ita’isese le atunuu, o lea latou te lalafi i tua o le G.D.P. poo le Aofai Atoa o Ologa Gaosia i totonu o le atunuu i se vaitaimi,” o le faaaliga lea a Afualo
“E toe totogi au faaunegatupe i au tupe maua, ae le o le G.D.P.e pei ona latou fai mai ai. Na sau le Failautusi o Tupe ma se tala o le tupe e $500 miliona, ae leai se tupe sa i ai ona latou faaaoga lea o tupe foa’i mai fafo e totogi ai ae sa le tatau ona latou faia lea tulaga.”
Ina ua fesiligia mo sona manatu faaaliga, sa le talia e Lavea. Ae peitai, fai mai le Ofisa Sili o Pulega ua liliu e Afualo lea mataupu e avea ma unaiga malosi tau polokiki. I le taimi nei, sa faaalia e Afualo e ui lava ina o se faiga masani lenei e fai e isi atunuu-o le faaaogaina lea o faaunegatupe i fafo e totogi ai isi aitalafu, ae le o se mea sa’o lea e tatau ona fai. Na ia toe ta’ua e faapea o ia malo o loo feagai nei ma faafitauli tau tupe ma ua faaaoga ai aseta e totogi ai.
“Tatou te alolofa i lo tatou atunuu ma tatou te le mana’omia a tatou aseta ma eleele e taunuu i se tulaga faapena. Afai o le ituaiga lenei o mafaufauga o loo latou faaaogaina e tusa ai ma tatou tupe, o lona uiga- e le o toe saogalemu lo tatou atunuu. …O ia lea (Lavea) ua tatau ona faamavae-talu ai o lalo o lana vaavaaiga ua ‘ausia ai e le tatou aitalafu le maualuga e Piliona.” I le taimi nei, o le maualuga o le G.D.P poo le Aofai atoa o Oloa Gaosia i totonu o le Atunuu mo se vaitaimu- e $1.9.piliona tala, o le totogi fuafuaina mo le aitalafu a Samoa e 4.4%
O le finauga a Lavea e faaapea o le uiga o lenei mea-o tala ta’itasi uma o le G.D.P. e na o le 4sene e faaaoga e totogi ai le aitalafu i le taimi nei. Fai mai a ia e matua maulalo tele ma ua faaalia ai e faapea o Samoa o loo i se tulaga malosi e toe totogi ai lana aitalafu
Ae peitai- e le talia e Afualo.Fai mai le alii tomai i mataupu tau tamaoaiga o le metotia sa’o-o loo faaaoga e faletupe e ala lea i le totogi fuafuaina o le aitalafu e tusa ai ma tupe maua
“E te le faaaogaina au aseta-lea e tusa ai ma lenei mataupu-o le G.D.P, o le faaaliga lea a Afualo. “Afai la o le faiga lea o loo latou faa-tauasoina ai le atunuu, ua tatau loa ona latou faamavae uma.”
Sa lagolagoina foi e le Taitai o le Itu Agai, o Palusalue Faapo II lea tulaga.
Fai mai a ia e pau lava le mafuaga e ala ai ona tumau le fua faatatau i le 4sene-talu ai soo se isi lava mea e sili atu i lo lena, e le mafai ona totogi e le malo


text:
Oute muai taia le tutafa’itoa ma ou tapui le tapu a Tupo e pei o le upu i le taotolima a Galumalemana aua e faigata Samoa o le Ao mamala i le faasouga o ao ma le atu folasa. Tulou Tulou Tulouna lava.
O lea le oo lou leo i le vao filifili o Samoa o le ia e iviivia, nei fai ma lape o se faamatalaga a le auauna faatauvaa, ae tau ia o se avanoa e faaleo ai se faafetai mo e sa tapuai tatalo ma agalelei mo matou.
E ao lava ona mua pea mea i Matautusa ma molimoli lapalapa o malo aua se taulaga faafetai i lo tatou Keriso Toetu ona o lona amanaia o Samoa e tusa o lenei faamanatu mo lo tatou faaolaina.
Faafetai i le tapuaiga tatalo a le Afioga i le Ao o le Malo Samoa ma lana masiofo, Afioga i Fono a Sui Tofia ma Masiofo, Afioga i le Alii Palemia, le Fofoga Fetalai, le mamalu i le Kapeneta ma sui mamalu o le Palemene o Samoa, tainane le Faamasino Sili ma le paia i le Ofisa o Faamasinoga. Faafetai i le tapuaiga tatalo a Taitai o le nofo a Ekalesia Kerisiano uma i Samoa. Faafetai mo talosaga a le paia o Samoa aoao ona o le feau na tuua ai le atunuu.
Faafetai faapitoa mo le Afioga i le Akiepikopo ia Lui Matailiga ma le au Ositaulaga ma le Ekalesia Katoliko i Samoa ona o le faamalosiau, o le agalelei ma talosaga, aemaise foi o nai Patele ma Tauposa na fesoasoani i le Konesula ia Papalii John ma Margi sa fai mo matou aiga i Roma, aemaise o le galulue faatasi mo le tuuina atu o lenei mataupu i totonu o le Vatikano.
Faafetai i le Taitaifono o le EFKS, Toeaina ia Tautiaga Senara ona o talosaga ma le avanoa na faatagaina mai mo le Malaga atu i Roma ona o lenei mataupu, ae le galo foi i le loto le faafetai i tatalo a Tama o Ekalesia aemaise o le tapuaiga a le EFKS e pei ona auauna ma galulue ai.
Faafetai mo o ma aiga i le lagolago mai, ae faapitoa le faafetai i la matou aulotu i Siufaga i Falelatai ona o lo outou faatuatua, aemaise ua faamativaina outou i le tau sailia o ni fesoasoani mo la matou Malaga i Roma e tusa o le faaaliga na faailoa mai e le Alii e ala i la tatou Ekalesia i le Aso Maliu.
Faafetai faapitoa mai le taele o le agaga i le Afioga i le Alii Palemia ia Tuilaepa Dr Sailele Malielegaoi ma lou faletua ma le nofoaalo ona o le agalelei ma le alofa foai ma le lagolagoina o lenei misiona ua faamaumau ai lo oulua tamaoaiga i o matou tagata faatauvaa. Faafetai foi mo e uma na agalelei e pei ona faamaopoopo ma faaoo atu i Roma ia foai loto malie e fesoasoani mo matou i atunuu ese. O lo’u satauto lea ua amoina nei ona e le mafia e lo matou mativa ma le toalua ma le fanau ona toe totogi lo outou afu maligi ua matou faaaogaina ona o lenei feau.
O Iesu Keriso lava na fetalai mai “Aua na outou faia i se tasi o e aupito itiiti o ou uso nei, o au lava le ua outou faia iai”. Ou te tatalo i le Alii e ou le manuia ina ia faatumu ma faatele atu e le Alii lona tamaoaiga ua toesea ona o le feau a le Alii.
Faamagalo mai matou pe a fai ua afaina se finagalo o se tasi i le ala ua saunia e le Alii e aumai ai lenei feau, ae ia avea le pepe o le Kirisimasi e fanaufouina ai lo tatou faatuatua i le Talalelei a le Alii.
Ia maua e Samoa uma se faamanuiaga faale agaga mo lenei Kirisimasi ao se Tausaga Fou e tumu i faamanuiaga mai le Atua ua faavae ai lo tatou Malo.
Soifua: Rev Opapo Soanai Oeti


text:
E fua le ‘anava a se aiga i le toe ‘ulutaia auā e talatuu mai le matai o le aiga ona ua avea lava le toe ‘ulutaia ma faailoilo.
O Lote o le toe ‘ulutaia o le matou aiga. O a’u nei, o se matai o le aiga o Lote.
E faapefea ona iloa le toe ‘ulutaia? Atonu e lelei ona amata mai la’u tala i le upu “toe ‘ulutaia”. E māfua ona o le laau o le ‘ulu ua leva, ua mapo, e ta mai e fai ai fau o fale. A lolo’u e lē fati pe gau.
O Lote o se tagata e amio malū ae lē malūvale. O lona uiga, e mālū lana tautala ma lana amio. Ae a iloa e Lote se mea e sesē, e lē fo’i lana ‘ote, lana fautua ma lana faatonu.
O le loomatua fo’i, pei se faailoilo o lenei aiga. E te iloa gofie ā o matou aiga, i le auai o Lote i faalavelave. O se molimau lea o lona fai aiga lelei.
Sa i ai Lote i le taupulega ma le faatinoga o lo’u matai. E oo mai i lenei aso, ou te molimau atu, e lē faatafa le loomata i lana lagolago iā te a’u ma le aiga. O se tagata e lotomau ma lototele. E māfua ona ou fai atu, ona o nei aso, e ao lava i pisinisi ona fuafua lelei ia le vafeagai ai ma ē o loo faia le Malo.
Ae tainane ou te lē maumalo, ae lē faatafa pe fo’i Lote i lana lagolago iā te a’u ma le aiga. O se mea lea ou te manatua pea ai le alofa ma le faamaoni o Lote.
O ā ni molimau o upu “toe ‘ulutaia”? O le molimau e sili ona malosi, o le fanau. O se tasi mea manaia o lenei po, o le to’atele o le fanau-fai a Lote e nonofo solo i le lalolagi, e tilitili alualu mai e auai faatasi i le faamanatuina o lona 90 tausaga. E māfua ona e manatua pea le alofa.
O isi molimau, o lana ia fanau totino ma fanau a ana fanau. E ma’eu le manuia o ā latou a’oga faapea ai ma ā latou pisinisi. A o le mea sili ona manaia, o le latou alolofa, le ‘ai’aiuli ma le tausiga i le tinā. O le agavaa aupito tāua lea, auā fai mai upu o le Tusi, Ia e ava i lou tamā ma lou tinā, e faalevalevaina ai ou aso. Pei o se puna o le fiafia ma le ‘oli’oli le mafutaga a le tinā o Lote ma lona aiga. O le a’oga sili lea mo i matou, o matai o loo tausia le aiga.
Ua aga’i fo’i ina ou matua ma e pei o le aga a tagata matutua, e te tuufesili: Po o le ā le lumana’i o lenei aiga? Pe faapefea le ‘anava ma le ‘iliai’a? O se mea e faagaeetia loto le mea lea ou te vaai atu i ai.
E mafai e Lote ma le fanau ona totogi tagata e omai e gasese i le po lenei, ae lē o faia lea mea. Auā o lea tatou te vaaia, o ē ia e gasese, o lana fanau, ma fanau a lana fanau, ma fanau a fanau a lana fanau. Auā fo’i o le mau a o tatou mātua ma le mau a le Tusi Paia, e te maua le faamanuiaga i le gasese.
Afai e tumau pea le agaga lea i totonu o lenei aiga, e lē fāoa le ‘anava ma le ‘iliai’a. Ua uma fo’i a’u upu. Ou te valaau atu i le ‘au valaaulia: Tutula’i mai tatou te faamanuia le aso o le tinā o lenei aiga.
“Ia Lote, ia manuia lou aso fanau! Ia toe faaopoopo e le Atua ia nisi tausaga se tele. E lē māfua ona fai atu ona o se upu avane ai. E māfua ona o le tatalo faanaunau i le Atua, ia alofa ‘aua ne’i vave aveina lo matou tinā, ona o ia o le toe ‘ulutaia, o le faailoilo o le ‘anava ma le ‘iliai’a, ma o le faasinoala i mea lelei.”
Ia manuia lou aso!
Soifua


text:
Na fa’ailoa e le tamā i a Puata Fealofani i le Fofoga o Samoa i le aso ananafi nisi o fa’afitauli o lo’o ua feagai pea ma le tele o aiga o Tufulele-Uta lea o lo’o aumau ai fo’i ma le aiga i le taimi lenei.
“Ia e pei ona silafia e pei o le agaga maualuga o lo’o ua i ai i le taimi lenei, ia mafai lea ona kiliva lelei mai le vai i tua nei.
“Ia e i ai taimi ua i ai le vai maua, ia ona fiafia lava lea, ae o le tele o taimi ia e leai se suavai e maua, ia a leai loa la ni vai o le tali o le la’a ma paelo e tau aoao mai le suavai i aiga i gatai.
O lona finagalo e pei o se fa’aosofiaga sili lea ma le fa’afetai i le Atua pe afai ae maua se suavai.
“O le tausaga e 2003 ia na omai ai iinei ma le aiga, ma o le suavai le fa’afitauli tele lava sa feagai ai.
“Ia e pei o lea le fa’afitauli o lo’o feagai ma nai aiga i tua nei, e pei o lo’u ia iloa i ai e laititi le ofe, ma o le taimi lenei o le ofe a le malo o lo’o o’u fa’aaogaina.
“Ia o nai isi aiga i luga atu, e le o’o ai le ofe a le malo, ma o le agaga alofa i le tele o nai aiga nei ona o le fa’afitauli lava lea e tasi.
“Ia o lo’o i ai paelo ma kalone ae le taitai ona lava mo le suavai, a sau la le suavai e fa’aaoga nai vaega ia ae a o’o lava ina le matua’i leai lava se suavai ia ua leai a.
“Ia o le tele o taimi e sau ai le suavai i le afiafi po o le leva fo’i o le po.
“E mo le silafia ai o le tele lava talosaga na ave i le malo ina ia fesoasoani mai ae pei e leai lava se vaega o fa’atinoina e o’o mai lava i le taimi lenei.
“O le itu o lo’o ua titilo atu nei e mafai ona vave fo’ia ai o nai tane vai, ou te iloa o se itu lea ua mo’omia lava e’i matou i tua nei.
“Ia o le itu leaga lava , a o’o le taimi e matua’i leai ai lava se vai ia e feoa’i solo, aua e le faigofie le o atu i tai ma le toe omai.
“E lelei le to’atele o lo’o gatai atu aua e lelei lava le sua o le vai i taimi uma.
“Ia ua tele fo’i sui ua tutu mai ae masalo o le a fa’amoemoe atu i si a’u sui lea ua tula’i mai le taimi lenei e fesoasoani mai.


text:
Ua fa’ailoa e le Vaega o Fuafuaina fusu’aga a Lupesoli’ai Joseph Parker, latou te talia fiafia se fusu’aga e faia a Parker ma le ali’i o David Haye, lea e ono afaina ai lona tulaga ua fa’atulafonoina e lu’i ai le fusi o le lalolagi, peita’i, e ono tauia ma fa’amanuiaina ai i se totogi tele ma si’itia ai fo’i lona tulaga i se isi maualuga e sili atu i totonu o Peretania.
Fa’aalia e Dean Lonergan o le Vaega a le Duco Events, o se fusu’aga a le Kiwi talavou ma le ali’i 35 tausaga o Haye – e lua fusi sa ia umia – e ono avea o se fusu’aga aupito totogi-tele mo Parker nai lo se fusu’aga mo le fusi o le lalolagi.
“A tapena se fusu’aga a Joseph Parker ma David Haye i se aso, o le a matua fiafia lava iai tagata Egelani ma ono avea o se fusu’aga tele,” o le fa’aaliga lea a Lonergan. “E matua tetele lava a la tupe o le a maua – la’ua uma, e matua tetele lava o la totogi. Mo Joseph lava ia, e tele atu tupe o le a maua i lo se fusu’aga mo le fusi a le lalolagi.
“A tatou aga’i e fa’atino se fusu’aga ma Anthony Joshua i le fusi, e mautinoa lava o le a maualuga teisi Joshua ona o “tatou” lea o le a lu’i. Ae a fusu Joseph ma Haye, atonu o le a tutusa lelei aua o le a fa’asalalauina o le fusu’aga e sa’ili ai se tasi e fusu ma Joshua.”
Ua leva o talatalanoa Lonergan ma latou o tapenaina fusu’aga a Joshua, o Barry ma Eddie Hearn mo se fusu’aga a Parker i le aso tonu e fusu ai Joshua i Lonetona ia Novema. O se ‘auala e si’itia maualuga ai le tama-fusu Samoa i totonu lava o Peretania a’o loma le lu’ina o le fusi o le lalolagi o lo’o ia Joshua i le tausaga fou.
Ui i lea, o se fusu’aga a Parker ma Haye e ono tulaga-‘ese atu ma sili ona tele tupe e ono maua ai.
“A matou malaga i Egelani ma fa’afaia’ina David Haye, e mautinoa lea le avea vave o Joseph Parker ma fetu-pupula …ma ‘ou te mautinoa lava, o lo’o naunau lava Hearns ina ia taunu’u le tulaga lena aua o le a matua tele ai tupe e maua, pe a o’o lona ina fusu Parker ma Joshua,” o le fa’aaliga lea a Lonergan.
“O le taimi lenei ia Joseph Parker, atonu o le fusu’aga aupito taugata lea mo ia i le lalolagi. Aisea la e le-tilotilo loa iai?
“Ae mo David Haye, o le fusu’aga aupito tupea lea mo iai i sina taimi pu’upu’u. ‘Ou te iloa mai nusipepa, e le o fia fusu Tyson Fury ia David Haye, e fa’apena fo’i Anthony Joshua, e matua le-mana’o lava iai aua e le lelei tagata o lo’o latou fusu.
“Ae a malo ia Joseph Parker, o le a mautinoa loa se la fusu’aga ma Anthony Joshua.”
E fa’alua ona faia’ina Haye i ana fusu’aga fa’aporofesa e 30, ma sa faitioina lava i lona atunu’u ona o le fusu ma tagata e matua ‘ese’ese mamao talu ona toe taliu i le maea talu mai le tolu ma le ‘afa tausaga o malolo. I luma atu, sa avea ma siamupin o le paga-mamafa tau-mama (cruiserweight) ma le paga-mamafa; ae na mamulu le fusi mulimuli ane ia Wladimir Klitschko i le 2011.
E ono tula’i mai Haye i le lima pito i luga o le fa’atulagana a le IBF, pe a mae’a ona se fa’atulagana fou o lo’o fa’agasolo nei, o lona uiga, a manumalo ai ia Parker, o le a avea loa o ia ma tama-fusu e fa’atulafonoina mo le lu’iina o le fusi o lo’o ia Joshua.
Na fa’amatala e Lonergan le ali’i o Haye, o se tasi e “atamai” tele i le fuafuaina o ana fusu’aga, ma o se isi fusu’aga a Parker e faia, e fua i le lelei o Parker e fa’afaia’ina ai Solomon Haumono o Ausetalia i le isi ana fusu’aga o soso’o nei i Karaiesetete ia Iulai 21.
Ae talitonu Lonergan ma le vaega a Parker, e sili atu le lelei o Carlos Takam lea fa’atoa faia’ina atu ia Parker, i lo David Haye.


text:
E leai se isi e sili atu lona iloa o le tagata nai lo Lē na ia faia le tagata atoa ma mea uma lava o i le lagi ma le lalolagi. Fai mai Tavita, ‘O le lalolagi ma mea ua tumu ai o ā Ieova ia’ (Salamo 24:1). O galuega mamana a le Atua.
O lona uiga, o le natura ma uiga o mea taitasi uma na faia, ua pei o le ao ia i le Atua. I le, e le mafai la ona lilo tatou i fofoga o Ieova. O le faaeaea a Tavita i lona Atua, “Ieova e, ua e silafia lava a’u. O la’u nofo ma la’u tu ma manatunatuga o lo’u loto ua silafia mamao mai lava e oe.
O la’u savali ma la’u tă’oto, ua e masani lava ma o’u ala uma”. (Salamo 139:1-3). Ua fasioti e Kaino lona uso o Apelu. Ona valaau mai lea o le Atua, “Kaino, se ā le mea ua e faia? O loo alaga mai ia te a’u mai le eleele le leo o le toto o lou uso”. E le mafai ona tatou lalafi i luma o Ieova. Tatou te le olegia foi le Silisili Ese. E manino mea uma i le silafaga a le Atua.
O Kaino o le ulumatua a Atamu. O Apelu o le tama laitiiti o le fanau e toalua i le taimi lea. O fanau ua soifua mai i se olaga a’oa’oina lelei i totonu o le aiga, i le olaga tapuai ma le olaga faitaulaga i le Atua. O Kaino o le faifaatoaga o mea totō o laau ‘aina; a o Apelu e tausia le fāgaga, o le lafu o povi, mamoe ma ‘oti.
O le tō’aga ma le faapalapala, e silafia e le Atua. O le fai mea lelei ma le fai mea leaga, na te silafia uma lava. O manatu o le loto ma le amio faaalia, e le mafai lava ona natia. O le Atua na te silafia. O le amataga, o le auaunaga a le tagata.O le taualuga, o le faasifoga mai le Atua. Ua tatou iloa le tala.
O le tausaafia ma fai mea fiafia, e talisapaia ma aloa’ia. (f.4). A o le manumanu ma le manatu faatauvaa, e āfua ai ona fuā ma puleesea e le agaga leaga. O le silafaga a le Atua e faapei ona molimauina e Tavita, e malamalama lelei i ō tatou tagata i totonu atoa foi ma fafo. Silasila foi, o fafo e mata fa’a’ū’ū, a o le loto ua tumu i le ita. O lagona ia pe a vaai atu ua ta’uleleia le kama a le isi loomakua. E alia’e pe ‘a pa’ū ma soloia lau nofo i lou faualuga.
E atagia ina ua maua e le isi e agavaa ma faamaoni le tulaga maualuga pe pule. E masani foi ona tupu pe ‘a lē ausia e le lima vaivai tusaga a le aiga poo saofaga a le ekalesia. E te muimui ai foi pe ‘a le amanaia lou malosi. O lagona faapea, ua faigofie ona tatou pu’ea ma iloa tino ai, e le fiafia le Atua i sea ituaiga loto. E faamaualuga, e faufau, e leaga, e palapalā, e ma’a’a. O aga ia a le amioleaga. E le maua ai la se olaga saoloto poo se fiafia. Auā o le fiafia, e fanau mai i le amio lelei (f.7). A leai se amiolelei, ua tatao mailei e faatupu ai māsei.
Ua inoino Kaino i le olaga lelei o lona uso, ona mailei lea i le fanua, auā ua taoto i lona loto le oti o lona uso. Ua taugā le ita. O le fili ua malepe ai aiga. Samoa e, o le faaiuga vave lava, o le faaiuga a le ita. Peitai, e le o se faaiuga e filemu ai ma ola fealofani ai.
A o se faaiuga e toe faatietie atu ai ma isi leaga ma e lē iloa ai le va tapuia ma le Atua. O le fasioti tagata (f.8); o le pepelo, ma le lē faaaloalo i le Atua (f.9), e sau i le loto o le fai mea leaga. Ua manatu le fai mea leaga i faiva o Fiti ia lililo, a o le Atua na faia le lagi ma le lalolagi, e ati lana silafaga i mea uma lava taitasi.
E alu i fea le tagata agasala? E sola ifea ai luma o Ieova? (Salamo 139:7). Ta’u i le Atua ou leaga. Faailoa i lou toalua lau agasala. Tautala i fanau i lou sesē. Faatoese ia Iesu Keriso i lou olaga pepelo. Faamaulalo i lou uso i lou faufau leaga.
Tootuli i le Alii i lou le āva i ou matua. Ioe, ua oia mea uma ina ua tatou faiinaelo i Lē na faia i tatou. Ua oge i tatou ma le alofa e faia ai mea lelei. Ua mativa i tatou ma le faamaoni e auauna ma galulue ai. Ua e vaai lava oe i lou mănava, ma ou manatu faapito lava a’u ia te a’u, a ua le o le finagalo lea o le Atua. O loo tatou faapouluulu i le pogisā, a o le Atua, o le malamalama lava ia, e leai se mea e lilo i lana silafaga. E nanā e le tagata, ae alaga mai le eleele (f.10).
Samoa e, o i le Atua Pule Aoao le pule e faagaganaina ai mea uma na ia faia. Ne’i e manatu e lilo oe i lou falesimā, poo lau taavale pogisā, poo lou ofisa maualugā. E tautala mai aso e pei o le igoā ipu a le Vaa i Malae. Atonu o le manatu o Kaino; e le o ia o se leoleo o lona uso. Ioe, ae o ia o le tino ma aano o Apelu. O ia o le toto o Apelu. O ia o le ola o Apelu. O fea? Alii, o fea lau avā? Tamaitai, o fea lau fanau? E le o oe o se leoleo o lau avā?
E le o oe o se ola o lou afafine? O ‘e faalogo i le alaga mai o le eleele? O ‘e lagona le oono o le Faaola? O ‘e iloa le silafaga a le Atua? Ua oia mea uma o le foafoaga i lau amioleaga! Ua oono mea uma lava na faia i lou le alofa. Ua e le alofa i lou aiga.
Ua e inoino i le tofi o faamanuiaga mai le Atua. Ua ‘e le alofa ia Iesu Keriso, o Lē na masaa fua lona toto i le eleele ina ia fai oe ma tagata saoloto; tagata fiafia; tagata manuia. Na fai mălie lana taulaga. Na fai fiafia lana foai. Na ia ofoina mai le lelei atoatoa mo oe Samoa. Ua ia le tuua mea silisili, ina ia fai oe ma afafine ma atalii o le Tupu Silisili.
Lo’u atunuu e Samoa, e faapefea ona faamalieina le silafaga a le Atua i lou tagata? Se ā se mea tatou te fai e faafiafia atu ai i Lē na faia mea uma? Tatou te faia ea se taulaga mo le faamagaloga o a tatou amioleaga? E fofō lava e le alamea le alamea. Salamō ia, ma faamaulalo i luma o le Atua. Talia Iesu Keriso i lou olaga e fai ma ou amataga fou. O mea lelei e te faia e afua mai i le loto e lelei, e mamā, e alofa, e faamaoni. Ioe, e femālamalamaa’i ai ulugalii. E mafanafana ai mafutaga a matua ma fanau. E maopoopo ai aiga ma nuu. E tapuai saoloto ai le Ekalesia. E mau ai faigā mālō. E manuia ai Samoa atoa.
O le tau ‘alaga lenā a le talalelei. Ae maumau e, pe ana tatou femalamalamaa’i! Auā o le upu moni, ua na o le Atua lava e sili lona silafia o oe. E malamalama i lou tagata i fafo atoa foi ma totonu. Ui i lea, e leai se mea e lilo i le silafaga a le Atua. E tua lava foi le Po i le Ao.
Amene
E-mail: petaiasetu@gmail.com
7737063/7783782


text:
O le lipoti e uiga i le malaga a La Perouse, lea e fa tusi tetele na faamaumau ai ma lomia i totonu o Pare i le 1797-98 faatasi ai ma se faafanua e faavae i luga o faamaumauga o aso ta’itasi, sa tapena e Brigadier General Milet e ala i le faatonuga a le Malo o Farane.
Ona o le taua tele o ia faamaumauga o le a ‘oto atu ai na o nisi auiliiliga ina ia mafai ai ona fesootai lelei ma isi faamaumauga. Fai mai na latou vaaia Manu’a i le aso 6 o le masina o Tesema 1787 pe tusa lea o le itula e 3 i Ie afiafi, ma faasolo atu ai lava i le aso 7 o Tesema i le va o Ta’ῡ ma Olosega i le aga’i mai sauté i matῡ. Sa matou vaaia ni vaa ua aga’i mai Olosega ae lē o Ta’ῡ, lea e matua lilofia i la’au ae tutū vāvā solo ai toganiu ma le tele o faatoaga, ae fai mai lana faamatalaga e lē lafulemu le eleele o le motu.
Sa o mai vaa mai Olosega ma ni niu inu mo le faafesuiaiga o oloa faatasi ai ma se Manuma. Sa mulimuli ane ona matua si’omia i matou i le tele o paopao, ia sa sa’e i nisi taimi a le popole lava i ai tagata. Sa alu lo matou vaa ae mulimuli atu ai lava isi paopao ma o le tele lava o taimi e sa’e ai o latou paopao, ae na ona feosofi lava i lalo tatā o latou vaa toe feosofi i luga. O le toatele o ia tagata e ogaoga manu’a i o latou tino, ae sa iloa e La Perouse o lea faama’i o le lepela ma le mūmū tutupa.
O le ala lea sa o mai ai ia tagata ia i matou ae peiseai e fefefe ma latou te le’i tauaveina ni ‘auupega’; o iina na matou iloa ai o i latou o ni tagata amio lelei ma le filemu o Society Islands. O le aoauli na toe o mai ai ia paopao i lo matou vaa ma latou oloa e fia faafesuia’i-e lima moa, sefulu manuma, se tama’i pua’a ma se tama’i-lupe . E lua ta’ifau na faatau mai e de Langle, ma sa aoga tele. E le fiafia ia tagata i ni u’amea, vagana ai fasi tioata. Ona latou asia ai lea o Maouna (Tutuila).
Na latou tuutaula i le aso 9 o Tesema ma auina atu i uta ni vaa se tolu sa faa-auupegaina ma sa matua talia lelei e o’o lava i le afiafi. Matou te le malamalama pe aisea na tafu ai e tagata o lea motu se Afi tele. Sa maua e le ‘auvaa le tele o manulele eseese, puaa ma fualaau ‘aina ma toe taliu ane i le vaa ina ua mavae se itula e tasi.
O le isi taeao, aso 10 o Tesema, e sili atu i le 100 paopao sa faapotopoto faatasi i le mea sa taula ai lo matou vaa ua matua tutumu i fualaau ‘aina e faafesuia’i ma oloa, ae na o ‘ula o mea lapotopoto sa latou mana’omia. O le itula e 5 i le taeao na soso’o ai na auina atu ai ni vaa pailate se fa o lo matou vaa e asu vai; e lua vaa o le ituaiga o le Boussole sa faafoe e Conrad ma Colinet, ae o le isi lua o vaa o le Astrolabe sa faafoe e Monti ma Bellegarde.
Sa latou aga’i i le itu i sasa’e o le matafaga, ae masalo o Fagasa, lea foi sa agai atu i ai La Perouse i lona vaa, ae o le Astrolabe lea sa faafoe e de Langle sa aga’i atu i le isi itu e mamao ese i sisifo e savalivali ai. O lea savalivaliga na latou taliu mai ai ma le ofo i le matagofie o le nuu na latou asiasi i ai, ae o lea asiasiga na tulai mai ai se mala. A’o asu a latou vai, o vaa leoleo ia sa tuutaula i le va o le matafaga ma tagata o le nuu sa matua faatumulia i tagata o le nuu e sili atu i le 200 o loo manana’o e faafesuia’i a latou oloa ma oloa a le ‘auvaa.
O nisi o tamaitai ‘aulelei sa auai i ia faafesuiaiga o oloa sa o atu ia i latou e i ai a latou ‘ula e fai I fasi tioata.Sa latou sopoia le laina a fitafita ia sa latou le teena i latou. Sa iloa le amio lelei o ia tamaitai i ia fitafita aua e leai ni a latou auupega. Sa vave ona auai ma alii o le motu ma ua amata ai loa ona vevesi, ae sa mafai e matai ona faafilemu. Ae o totonu o se tasi o vaa na vaaia ai se tulaga mata’utia-ua vevesi ma sa ‘ou mana’o e faafilemu.
O se tasi o ia tagata sa ‘a’e mai tua o se tasi vaa, tago i se uatogi ma sasa ai lima ma le tino o se tasi o le auvaa. Sa ‘ou faatonuina se to’afa o seila malolosi e pu’e lea alii ma lafo i le sami, ma sa faapea lava ona fai.
O isi tagata o le nuu sa le fiafia i le amio a lea alii. Ina ia mafai ona faamalieina tagata o le nuu ona o le toatele, o lo’u manatu e sili i latou i lo nai tagata Farane tino laiti.Sa matua lagona lo’u fefe. O lea na alu atu ai La Perouse i le isi nuu e latalata ane, pe tusa o le luaselau la’a ma toe fo’i ane i le vaa i le aoauli ma latou vai, atoa ai ma le fiafia ona ua le toe i ai se isi vevesi.
E toatele isi alii o le nuu sa i luga o le vaa. Sa lipotia e Boutine lea sa na pulea le vaa a’o toesea o ia, e faapea sa le mana’o e avatu latou i luga o le vaa, ae latou te le’i aloa’ia leoleo o le vaa ma toē ia i latou, ae ana faapea na te taofia i latou, semanu na te tafanaina i latou.
E anoano meaalofa na ave e La Perouse i ia tamalii ma na aloa’ia i latou. Sa fai foi le tula’i faaaloalo a le ‘auvaa lea ailoga sa faafiafiaina ai i latou. Sa vave ona taunuu ane de Lange mai uta ma fai mai na ia maua se ava lelei mo vaa faatasi ai ma se afu manaia o le vai manino e latalata i se nuu manaia.


text:
O le vi’i o le tatau Samoa
Performed in this clip by The Golden Ali’is, this song comes from a traditional chant about the origins of the Samoan tattoo – tatau.
O le mafuaaga lenei na iloa
I le ta’aga le tatau i Samoa
O le malaga a Fafine e to’alua
na feausi mai fiti i le vasaloloa
Na la aumai ai o le ato au
Ma si a la pese e tutumau
Fai mai e tata o Fafine ae le tata o Tane
O le ala na tata ai Tane
Ona ua sese si a la pese
Taunu’u i gatai o Falealupo
Ua vaaia loa o le faisua ua tele
Totofu loa lea o Fafine
Ma ua sui ai si a la pese
Fai mai e tata o Tane
ae le Tata o Fafine
Silasila i le tama ua ta’atia
Ma le tufuga lea ua amatalia
Talofa ua tagi aueue
ua oteote solo i le Autapulu tele
Sole, sole ia e loto tele
O le ta’aloga faatamatane
e ui lava ina tiga tele
Ae mulimuli ane ua e fefete
O Atunu’u uma o le Pasefika
E sili Samoa le tauta’ua
O le Sogaimiti ua Savalivali mai
Ua Fepulafi mai ana Fa’a’ila
O aso faaifo, faamuli’ali’ao
Faaatualoa, selu, faalaufao
O le sigano faapea faaulutao
Ua ova i le vasa laolao


text:
O se pisinisi na te gaosia le suavai ma le aisa, o le Tara Ice Company ua faalautele ona apa’au.. I le taimi nei, ua mae’a ona tatala sona lālā lona lua i Vaitele, ina ia mafai ai ona auauna atu i ana paaga o i Upolu Sisifo ma vaega e taulalata ane i ai.
O le nofoaga muamua o lea kamupani o loo i Vaivase-tai.
O lē ou lea pisinisi, o Henry Tiatala Faaolotoi, na faafetaia lona aiga aemaise ai lava o a latou paaga mo le latou lagolago faifai pea.
O ia fuafuaga uma e mo le tuuina atu ia matou paaga o le auaunaga e sili ona lelei,” o lana faaaliga lea.
O lea kamupani o loo ta’oto i le fatu o Vaitele-uta, o le tau o le fale fou o le kamupani e $85,000.
“O lona tatalaina o se vaega lea o la matou miti,” o lana faaaliga lea. “Matou te manana’o e tuuina atu le suavai e sili ona lelei i tagata ia o loo nofoa lenei itu o le atunuu.
“O le mea o loo matou tilotilo i ai o le tuuina atu lea ma le auina atu o le suavai taumafa e sili ona mamā mo Samoa.”
. Na mua’i faavae lea kamupani i le 2008.
“E o’o mai i le asŏ, o lea ua lua o matou nofoaga e tautua atu ai mo le atunuu, o Vaitele ma Vaivase-tai. “O lona uiga, ua mafai ona matou tuuina atu se auaunaga e sili ona lelei i aso uma ma se ituaiga faatuatuaina o taumafa ma soo se pea aisa e mana’omia.”
“O le aisa lea matou te tuuina atu ua matua uma lelei ona su’esu’eina ma ua talafeagai ai ma tulafono faatonutonu uma tau le soifua maloloina ina ia mafai ona faamalieina ai mana’oga o a matou paaga.
“Matou te tuuina atu foi ituaiga uma o auaunaga, sauniga mai Aso Gafua e o’o i Aso Sa. “E mafai e la matou kamupani ona tuuina atu ma avatu aisa, pusa mo le suavai, toe utuina o le suavai ma Potu Malūlū e faaaoga ae totogi i soo se ofisa e le mo tagata lautele poo se ofisa mo tagata lautele i ni tau taugofie.”


text:
O Sia Fa’ala’a, 62 le matua o le soifua ua silia nei ma le sefulu tausaga talu ona nofoia e ia ma lona aiga gauta o le afio’aga o Faleasi'u uta.
Na ia fa’ailoa i le Fofoga o Samoa o lo’o sologa lelei lava mea uma talu mai lava lona amataga se’i vagana ai le fa’afitauli tau i auala.
“Ia e mo le silafia ai o se tulaga pagatia tele o lo’o ua i ai uta nei o si o matou afio’aga masalo o se fa’afitauli ua leva ona feagai e le gata o i matou ae o le tele o nai o matou aiga i uta nei.
“O se itu lava e fa’anoanoa ai le taimi lenei, ona a timu ia ua matua’i mata’utia omo’omo matou te fa’asasaga i ai, ae a mugala ia e tau le mafai ona nofonofoia lelei ona o le pefu.
“Ma ou te iloa o se tulaga fo’i lea i a’i matou ia ua matua’i vave fai ai lava se fuafuaga lava , ua matua’i lelavava fa’asaga atu ai.
Na ia ta’ua o le isi tulaga o lo’o ua va’ava’ai i ai o itu tau soifua maloloina.
“Ia e pei ona outou maitauina ia ua tele lava o si o matou afio’aga e pei ua tele mai uta nei ma e tele lava nai tamā ma tinā matutua olo’o ua i ai aemaise o nai fanau laiti.
“Ia o lo’o ua tatou iloa uma lava ia o le a fa’atupu ma’i i le tele o taimi aemaise lava nai fanau laiti.
“E le gata i lea o le tele o nai fanau e savali mai uta nei pe a tu’ua le aoga ia e moni e i ai le pasi, ae o isi fanau e savavali mai e pei o lea le popolega i a’i matou ia.
“O le itu mautinoa e tele fo’i ina alofia e ta’avale laupasese le o’o mai uta nei ona o le leaga o le auala.
“Ia e lelei lava le tu’u i tai ae o lo’o maua le paolo e omai ai uta nei, ae ua o tatou iloa uma lava le faigata pe a la pe timu fo’i.
Na ia fa’ailoa ‘o le lua tausaga ia na o le omai lava o le fai auala tanutanu toe o, ia ua timutimu lava ia e pei ua toe tafea le ta.
“Ia na la ua amata ona omo’omo ma ua mana’omia lava ai lava se fesoasoani.


text:
Lea la ua tuana’i malie atu le atu-vasa sousou lea, sa tu’u-fesilisili ai po’o ai o le a i le kapeneta fou a le Palemia, Tuila’epa Sa’ilele Malielgaoi, ma ua tatau ai nei ona fa’amanatu e se tasi i ali’i-tofia nei, ua tatau loa ona se’e i luma le sa, ua tatau ona fa’atutu-foe, silasila toto’a i mea na tutupu ananafi, e maua ai le ‘ai mo le savaliga ua amata nei.
Ioe, ua te’a timuga, mavae fo’i samiga-sili. Ua o’o i le taimi e tui ai mea-faigaluega. Vagana ai se Minisita o le Kapeneta e ono toe ‘ave’esea ona o se tagi i le Fa’amasinoga, a o le galuega lava ia mo le Minisita fou, lea ua mae’a ona fa’asoa atu. Ma e matua anoanoa’i, e aofia ai fa’afitauli fai-fai-pea o lo’o fa’ataupupula mai ia tatou i aso uma, e le fia mou ‘ese – po’o fea lava e o’o iai le malosi e tau-fa’agalo.
Si o matou lava manatu, o le tasi o ia fa’afitauli ogaoga e le’i faia lava iai se fofo, o faiga-pi’opi’o ia na maua e le Pule ma Su’etusi Sili i totonu o nisi o itutino o le malo lea fo’i na ripotia e le Komiti o Ofisa o le Palemene. O fa’aletonu nei na laga i le paea’ia talu ai a le Palemene ma e moni sa na o si tepa tasi lava iai ma fa’agalo, ae matou te talitonu, e tatau lava ona toe-lalaga i luga pei ona laulauvivilu ai, i faigamalo ma pulega lelei, e malamalama fa’ai’uga ma mea-fai ma ia fa’atino le amiotonu.
Ae malie la, pei se mea na momoli mai Luga, le fa’asalalauga fa’alaua’itele a le malo i le lua aso talu ai. O lea fa’asalalauga aloa’ia – mai le Ofisa mo Moliaga a le Atunu’u (NPO), o lo’o fa’ailoa atu ai i le lalolagi, le sainia ai nei e le Ofisa fou lea, le NPO ma le Ofisa Suetusi a Samoa, o se Maliega Malamalama e galulue fa’atasi ai mo le fa’atinoina lelei male atoatoa o moliaga fa’asaga “i faiga fa’aalatua ma faiga-pi’opi’o.”
“E matua mo’omia lava le ‘ausia o le poto ma le atamai maoa’e, e tagofia ai ma su’esu’eina faiga fa’aalatua ma faiga-pi’opi’o ogaoga nei aua le faia o moliaga talafeagai,”o le fa’asilasila lea.
“Ua iai i le Ofisa Su’etusi ia tomai taua mo le fa’atinoina lelei o moliaga mo fa’amasinoga. O le fa’amoemoe o lenei faiga-pa’aga, o le a sologa lelei ai le fa’atinoga o moliaga i mata’upu lavelave e mo’omia ai tomai agava’a fa’apitoa lea o le a taumafai le Ofisa Su’etusi e fa’aleleia.”
O se tala manaia tele lea mo tatou.
Ua toe fa’amanatu mai ai se maliega fa’apea fo’i, na ulua’i sainia i le tausaga talu ai, e le Ofisa o le Loia Sili ma le Ofisa Su’etusi, lea na talanoaina ai le faia o se fa’atatau i faiga-pi’opi’o ma fa’aalatua. Matou te le o malamalama, pe o le mea lava lea e tasi e pei ona sainia nei e ofisa ia e lua.
Ae po’o le a lava, a ua mautinoa o se fa’aola-totoga na’ua, ona o lea ua malele mai le tala, o le a galulue fa’atasi ofisa nei e ulu-sa’o lava ma foi’a ia fa’afitauli. A o le fa’alavelave la, e leai se aoga o nei maliega uma, pe a le fa’aaogaina.
Ua matou ta’ua lea tulaga ona matou te talitonu, e iai gaioiga ma faiga-sese o lo’o pulato’a mai pea i o tatou tagata, e le’i faia lava iai se fa’atatau.
Lea matou te talanoa atu i se faula’iga-fa’amaumauga na ave o “molimau”, lea na taua’aoina i le Ali’i Palemia o Tuila’epa i le tausaga taluai, e fa’amaonia taupulepulega a nisi le ‘aufaigaluega a le malo e fa’aaoga-sese tupe-faitele, i le Fa’alapotopotoga mo ‘Ele’ele a Samoa (le SLC).
O le tusi lea – na tusia i le Aso 24 o Ianuari 2015 - na fa’atoa tusia ina ua mae’a ona pasia e le Palemene le tali ua leva ona fa’atali a le malo, e uiga i le ripoti a le Komiti a Ofisa o le Palemene (OPC). I le ripoti lea a le Komiti, sa iai se fautuga ina ‘ave i le tulafono, le ‘aufaigaluega a le malo o lo’o a’afia i ia faiga-pi’opi’o.
I le tali a le Ali’i Palemia, na ia ioeina ai vaega fa’aletonu na laga peita’i, sa ia fa’amautu mai, ua mae’a ona fa’atinoina e le malo, o galuega ma fa’atinoga talafeagai, e fa’aleleia ai le ‘au’aunaga.
Ona pusi-nofo ai lea o lena fa’aletonu, leai se isi tala na faia e uiga i fautuaga sa iai, e ‘ave le mata’upu i le fa’amasinoga e fai iai se fa’ai’uga, i le ‘aufaigaluega na tausolomua i ia fa’aletonu. O lona uiga, ua sa’oloto e leai se fa’asalaga, i latou na.
O le tulaga tonu lava lea na matua le-fiafia ai le Ta’ita’ifono o le Komiti o Tupe a le Palemene i lena taimi, le Susuga a Papali’i Niko Lee Hang, lea sa matua tete’e malosi i le fa’ataga o “faiga-pi’opi’o” i totonu o galuega a le malo, ae o lo’o pologa le-leoa le mamalu o le atunu’u.
Mafuaga tonu lea na una’ia ai e Papali’i le Palemia ma tatalo fa’atauanau, ina ia toe silasila toto’a ane i fa’amaumau na tu’uina atu e le Komiti a Ofisa o le Palemene.
A silasila la i le maliega ua faia nei e le Ofisa o Moliaga ma le Ofisa Su’etusi lea e fa’apea o le “a galulue fa’atasi ai mo le fa’atinoina lelei ma le atoatoa o moliaga fa’asaga ‘i faiga fa’aalatua ma faiga-pi’opi’o,” matou te talitonu, ua talafeauga lelei le toe silasila toto’a i molimau nei:
• FA’AMATU’UINA ATU FA’ASOLITULAFONO O LE 10% O TUPE TAOFIOFIA – TAUPULEPULEGA E FA’AAOGA-SESE TUPE FAITELE A LE ATUNU’U
O se gaioiga e fa’aaoga-sese ai tupe a le atunu’u sa fa’atinoina e le Minisita, le Ofisa Sili ma le konekarate lea sa talosagaina le fa’amatu’uina atu o le 10% o Tupe-taofiofi e fa’aaogaina ai se Feagaiga fa’aInisiua taufa’asese e fai ma fa’amaoniga ma sa fa’amaonia lava e le Minisita ma le Ofisa Sili ma lo la silafia o se Inisiua tau-fa’asese talu ai, e leai ni tupe-totogi fa’avaitaimi ma sa fa’amonia lava le tulaga e le kamupani inisiua ma ta’ua ai, e le o toe aoga lea feagaiga, ua le toe aoga. E le gata i lea, o le vave fa’amatu’uina atu o le 10 % lea o tupe-taofiofi a’o le’i mae’a le galuega, ae maise e le’i mae’a le 12 masina talu ona mae’a o le galuega, ua afaina ai tu’utu’uga ma le Maliega fa’aKonekarate sa faia. O se fa’atinoga tau-fa’asese lea sa fa’atinoina, ma e mautinoa lava, o se solitulafono matuia.
• SOLIA O LE TULAFONO O
LAFOGA TOTOGI 2012
Tupe-totogi Fa’aauau: E uiga i le Tau o le Konekarate sa tu’uina atu i le Kamupani e aunoa ma le to’esea o Lafoga Taofiofi, ua solia ai le vaega e 95 o le Tulafono o Lafoga Totogi 2012. O Ponese Fa’aleTausaga sa totogi atu i le ‘aufaigaluega, ua solia ai fo’i le Tulafono o Lafoga Totogi, e ala i le le-‘ave’esea o lafoga-totogi mai le aofa’iga atoa o tupe o ponesi.
• FA’ATINOGA MASALOMIA I
LE FA’ATAUINA O ASETA MAI LE
KAMUPANI FA’AOGATOTONU
Sa fa’apopoleina le Pule ma Su’etusi Sili ona o tupe-totogi sa totogiina atu e le Fa’alapotopotoga o ‘Ele’ele a Samoa (SLC) i le kamupani(ali’i) fa’aOgatotonu, sa totogiina i Tupe Niu Sila (NN$) ma Tupe Amerika (US$) e aofia ai le fia miliona tala a’o lea Kamupani o se Kamupani o lo’o resitalaina i Samoa nei. O risiti uma ma fa’amaumauga o tupe mai teuga-tupe a le kamupani lea i faletupe i Niu Sila. O lea faiga o le totogiina atu o tupe, ua maua, e le o le faiga aupito lelei lea ma sa’o talu ai, e leai se lafoga VAGST sa totogia i le malo. O le kamupani fo’i lea na fa’atauina mai le Loli Vili Vai taugata mo le Fa’alapotopotoga, lea na taunu’u mai i Samoa nei, i se tulaga le-manuia tele.
• OFISA TUTOTONU O LE FA’ALAPOTOPOTOGA O ELE’ELE TUMAOTI O SAMOA
O le aofaiga na mo’omia mo le fa’atupeina o le Ofisa Tutotonu (fou) a le Fa’alapotopotoga o Ele’ele Tumaoti o Samoa e $2,419,977.12 ae ma’ea ane ua $$5,219,977.12, e $$2,800,000.00 na fa’amaonia e le Kapeneta ma e le’i tu’uina fo’i i totonu o le kapeneta mo lona fa’amaoniaga e pei ona masani ai faiga fa’avae.
E tusa ai ma su’esu’ega a le Komiti Fa’apalemene o lo’o maua le tele o vaega e le’o mafai ona manino lelei mai e pei o fa’amatalaga i se sainigalima i le totogiina atu ai lea o se tupe e tusa lona aofa’i ma le $120,670 lea na fa’amatu’u atu i se kamupani lea e fa’apea o lea kamupani e onaina e se le to’alua o le afafine o le minisita. E o’o i se tasi o tupe na tu’uina atu mo le fa’aleleia ma le fa’agatusa o se tasi o vaega ele’ele a le faalapotopotoga e tusa ma le $62,500.00.
Na fa’ailoa mai e le komiti e fa’apea, o nei galuega na fa’atupeina e le’o tula’i ma i se tulaga lelei lona fa’atinoina, lea fo’i e lavea ai ma le lifi lea e le’i i ai se taimi na fa’aaogaina ai ae leaga, ae e pei ona silafia ai e ma’ea ane le toe fa’alelei o le lifi ua totogi e le SLC le tau aofa’i e $490,000 mai lona tau sa tatau ona i ai e $180,000.00, o lona uiga ua fa’aoppopo ai le tau sa’o le $310.000.00
I lenei lava taimi, e ao lava ona manatua, e le o se taimi muamua lenei ua laga ai nei fa’aletonu. Ia tautuana, na o nisi ia o le anoano o fa’aletonu na laga mai le ripoti a suetusi, o fa’atinoga i totonu o Matagaluega o le malo.
E manino mai ai, e tele lava se galuega e ao ona fa’atinoina.


text:
1. Matauina i Tala Fou fai mai ua tali atu le Malo e ala i le faailoa atu o ana fuafuaga.
O le uiga la o lea mea e tusa ai ma le Manifeso a le HRPP-fai mai e le o folafola maia e le HRPP le siitia o ni tupe maua poo le penisione e totogi atu- talu ai le faiga-palota-ma e le o se mea talafeagai lea ona aofia ai i totonu o le Manifeso.
E le mafai ona tatou ola faalagolago i tagata o tatou aiga o loo nonofo i fafo ma tatou paaga tau le atiina a’e. Fai mai e $400 miliona o le a toe faaleleia ai le malae vaalele faava-o-malo ma ona totoga uma e tatau ona i ai.
Fai mai o le ata o le tele o ia galuega tau le atiina a’e na faaalia i totonu o se Manifeso e 19 itulau a le HRPP. O le matau la i lea Manifeso-e mafuli lava i viiga o le faigamalo ma le tele o galuega tetele na ia faia.
Afai la o lea ua savalia le 40 tausaga o pulea e le HRPP le atunuu-o lona uiga –ua tatau ma talafeagai ai ona tele galuega lelei e tatau ona latou faia mo le atunuu. Afai la e na o mea lelei lava ia e tolaulau mai-o lona uiga e le o atoatoa ma lelei lea Manifeso. E mafua ona sa tatau i le Malo ona faailoa mai ma ni mea faaletonu na tulai mai lea taimi umi na pulea ai e le HRPP le atunuu.
Afai la ua aumai na o mea lelei-aisea ua le aumai ai ma le anoano o lape ma mea faaletonu na fai e le faigamalo a le HRPP e pei o ana faiga pi’opi’o ia na lipotia ma faamaonia e le Pule ma Su’etusi Sili toe faamaonia atili e le Komiti a Alii Ofisa o le Palemene-lea e faitau miliona ma miliona tupe a le atunuu na maumau ai! Sa tatau foi ona faailoa i totonu o lea Manifeso taupulepulega leaga a tagata faigaluega o le Malo!
O le uiga la o se faamatala-sa tatau ona aumai uma mea lelei ma mea leaga-aua e leai lava se tagata o i Samoa nei ma nuu e mamao-e le o malamalama i ia faiga pi’opi’o mata’utia a le Malo- ae o lea lava e taofiofi e le o mafai ona tuuina atu i le Faamasinoga e fai i ai le amiotonu! O le a faapefea la ona sa’o le faiga o palota a le atunuu pe afai e aumai isi mea ae tuu i tua isi mea? O le a sou taofi?
2. Matauina i Tala Fou le faagasologa o faamasinoga i le va o sui faatutu o itumalo-ma o ia faamasinoga-e aliali mai –e mafuli lava i le Tautua! O lona uiga-fai mai le isi sui faatu e le’i tautua le isi sui faatu!
O le tulaga la ua le malamalama ai-o le fea ituaiga o tautua lea ua mafua ai nei faamasinoga ona o le faiga-palota? Afai la o le upu “tautua” o le upu Samoa-ma e na o Samoa foi e faatino ai-o le fesili- o le a la le ituaiga o tautua lea ua fai ma ala e faalavelave ai fua le isi sui faatu i le aia tatau a le isi sui faatu mo le faiga-palota? O le uiga o le fesili-o le fea tonu lava le ituaiga o tautua lea e finau ai nei ma ua avea ma ala e faalavelave ai le tasi sui faatu i le aia tatau a le isi sui faatu? O le fesili la-o le a le ituaiga o Tautua lea o loo faatauaina e le Faamasinoga mo nei mataupu?
I le aganuu ma le faa-Samoa-e lua ituaiga o tautua e faatauaina- (1) o le TAUTUA TUᾹVAE -o lona uiga –o le laulau o le sua a le matai ona nofo mai lea i tua ma le apa fafano. (2) O le TAUTUA MATAVELA-o lona uiga –e le o nofo tonu i le aiga-ae tautua mamao mai i soo se faalavelave o le aiga e fai! O le fea la o tautua ua faaalia i luga e faasino tonu i ai nei Tagi o loo fai nei e faasaga i le isi sui faatu?
O le a le pogai o le a aumai fua o le aganuu e fai ma faalavelave i le aia tatau a le isi tagata Samoa e tauva ai mo le faiga-palota? O se mea tatau la lea mea? A faapefea la le toatele ua matai nei ae na te le’i asuina se vai o le matai o le aiga? O le a sou taofi?
3. Matauina pea le faatupula’ia o tagata o loo feoa’i solo i le Taulaga i aso uma e saili manuia e ala i ni faiga tau faasese ma le pi’opi’o!
O le matau la ia i latou nei-o tagata mai tuā poo Savaii foi-ua le fia nonofo i aiga moni ona o le mumusu e o gagau le vao ma fai ni faatoaga- ae ua sosola mai i Apia nei-ma ua le gata ina faatiga-ulu i o latou aiga i Apia nei-ae ua feoa’i solo e saili isi tagata masani e saili ai se tupe e ola ai-aua ua manaia lava le ta’ata’a i Apia nei-ae le o mafaufau pe faapefea pe a oti o taataa solo!
A uma ona nofo i le tasi aiga-ua alu i le isi ona aiga –ona faasolosolo ai lava lea faapena-ona o le musu e nofo i le aiga moni ma faaaoga tatau le malosi e saili ai se lumana’i manuia!
O le fesili la-afai ua matua faatupula’ia lenei ituaiga o tagata i totonu o le Taulaga-e ai le aso e ta’uvalea ai foi le igoa o Samoa i le lalolagi atoa-pe a aisi atu i le Turisi ae leai se mea e maua mai ai! Faamata e le o le taimi lenei e tatau ai i le faigamalo ona silasila i se faiga e mafai ai ona faasa nei ituaiga o tagata aisi i totonu o le Taulaga! Masalo o se tasi lenei o mataupu sa tatau ona ta’ua i totonu o Manifeso a Vaega Faa-Upufai ia ua faalauiloa nei! O le a sou taofi?


text:
Afi Numera Card Faaunetupe Free 2017 Intro mo afi Numera Card Faaunetupe Free 2017 Talu ai nei tatou sili atu suesue ma iloa ai o se numera tele o tagata i le lalolagi nai lo le suesuega 50000 taimi i se masina afi Numera Card Faaunetupe Free ma ona tatou vaavaai i ai ma tatou te maua ai mo so o se afi ae o mea e leaga ai e leai se ...faitau sili »
pine Archives: afi numera pepa aitalafu
Card Ata Numera afi Faatasi ai ma le Aso cvv Ma faamutaina 2016
Card Ata Numera afi Faatasi ai ma le Aso cvv Ma faamutaina 2016 Intro o le Aitalafu Card Numera afi Faatasi ai ma le Aso cvv Ma faamutaina 2016: Talofa alii e pei o outou uma iloa mulimuli tausaga tatou faaeʻea 2015 lomiga ma e tatou te fiafia e tau atu o le a tatou maua ai le manuia tele ma response.But ofoofogia tele alii faitio i tatou e pei foi oi latou o ...faitau sili »


text:
E eseese lava tagata ma o latou agavaa ma taleni ua tuuina iai e le Atua ma ua iu manuia ai le tele o aiga aemaise ai o fanau ma lo latou lumanai.
O le alii o Misao Uelese , 22-tausaga le matua mai Vaitele-fou o ia o se alii taalo lakapi.
Ma o lanai a lava lea taleni o lo’o faaiila i e taimi nei e fesoasoani a ii lona aiga aemaise le tausiga o lona afafine e toatasi
“E eseese lava valaauina, atonu o la’u foi lea taleni o le taalo lakapi e avea ai a’u ma ave fu’a mo Samoa i le lumanai” o lana tala mai lea i le Fofoga o Samoa
“Sa ou sikolasipi i Hawaii ona o la’u taleni ma i le taimi nei ua uma mai lea o lo’o faaaoga lo’u taimi e taalo a ii Solosolo e faaoga ai le taimi
“Ua ou talitonu i le manaia ma le iu lelei o le faaaoga tatau o taleni ua maua, aua a oo ina manuia e manuia uma ai lava aiga ma fanau
“Toatele nisi o tama iloga o le lakapi i Samoa e le’i iu lelei a latou aoga ae ua avea a latou taleni e maua mai ai ni tupe se tele mo le tausiga o a latou aiga ma fanau
“O nisi ua manatu faatauva’a i taleni ma agava’a ae e afifi ai le tele o faamanuiaga e mai tua mo manuia o aiga ma fanau
O le manatu o Misao ua taugata le soifuaga e le faapea na’o galuega i le ofisa e maua mai ai le tele o tupe mo aiga ma fanau
“Atonu a avea lo’u nei tagata ma faataitaiga i le toatekele o nisi o tupulaga o e atunuu e faaaoga tatau e taleni
“O le sailiga o le tupe e le’o se mea faigofie ma a le finau lava le tagata ia mo ia lava e le maua se mea lelei.
“O le fuafuaga ua iai nei ina ia toe faauma la’u aoga i le Kuata lua i le Iunivesite Aoao o Samoa a uma ona faaauau lea o le taleni ua iai
“Aua so’u ia lumanai manuia mo a’u ma lo’u aiga.


text:
Ji uiga igoa sili: Matuia, Lē ma vāloia, Agavaa, Agalelei, Laki. Aumai Ji uiga o le suafa.
Kruse uiga faaiu sili: Volatile, Lē ma vāloia, Toaga, Faauo, Fiafia. Aumai Kruse uiga o faaiu.
Ji amataga o le igoa muamua. From Sino-Korean 智 (ji) meaning "wisdom, intellect" or other hanja characters with the same pronunciation Aumai Ji amataga o le igoa muamua.
Kruse tupuaga. Occupational surname meaning "potter", from Middle High German kruse "pot, jug". Aumai Kruse tupuaga.
Faʻaiu Kruse taatele i Denmark, Islands Faroe, Siamani, Greenland, Samoa. Aumai Kruse faaiu faasalalauina.
E tusitusiga po o le auala e faalauiloa le igoa muamua Ji: jee. E faapefea e faalauiloa Ji.
Igoa tutusa mo Ji i atunuu ma gagana eseese: Zhi. Aumai Ji i isi gagana.
Surnames taatele ma igoa Ji: Heffernen, Hudas, Ker, Malarsky, Nair. Aumai Lisi o surnames ma igoa Ji.
O le tele o igoa tutusa ai ma faaiu Kruse: Delmar, Reid, Pandora, Rob, Ji. Aumai Igoa e aumai faatasi Kruse.
Ogatasi o Ji ma Kruse o 75%. Aumai Ogatasi o Ji ma Kruse.


text:
O se alii e 26 tausaga le matua mai Savaii o le a taofia pea e Leoleo se’ia aulia le aso 23 o Me lea o le a tula’i ai i totonu o le Faamasinoga. O lea alii ua tuua’ia na pu’e i le aso 6 o Me i le itula pe tusa o le 7 i le afiafi ina ua uma ona masalomia o loo tauaveina e ia ni laau marijuana.
E tusa ai ma le Fofoga o Leoleo, o Maotaoalii Kaioneta Kitiona, e 245 laau marijuana na maua i lē ua tuua’ia. Na toe ta’ua e Maotaoalii e faapea o le isi alii e tutusa o la matutua sa molia i le umia o nakoti i le aso na soso’o ai.
Na maua e Leoleo se laau marijuana e tasi ia te ia ma o loo taofia foi o ia se’ia o’o i le aso e valaau ai lona faamasinoga i le aso 23 o Me.O le Umia o nakoti o se tasi lea o solitulafono maoa’e i totonu o Samoa. O le faasalaga aupito i maualuga mo sea solitulafono pe a faamaonia e nofosala e le sili atu i le 14 tausaga e falepuipui ai.